Usvojene izmjene Zakona o doprinosima\nNarodna skupština Republike Srpske (RS) usvojila je danas po hitnom postupku Zakon o izmjenama i dopunama Zakona o doprinosima koji predviđa povećanje zbirne stope svih doprinosa u RS sa 30,6 na 33 odsto.\nMinistar finansija RS Aleksandar Džombić rekao je da će povećanje zbirne stope doprinosa obezbijediti pokriće deficita u vanbudžetskim fondovima.\n"Zakon predviđa povećanje stopa doprinosa za penzijsko-invalidski sistem sa 17 na 18 odsto, za zdravstveno osiguranje sa 11,5 na 12,5 odsto, za dječiju zaštitu sa 1,4 na 1,5 odsto, a za osiguranje od nezaposlenosti sa 0,7 odsto na 1 odsto", istakao je Džombić.\nOn je naveo da je zakonom propisan izuzetak da kod zaposlenih iz oblasti proizvodnje tekstila, kože i obuće osnovicu doprinosa ne predstavlja lično primanje, već 25 odsto od prosječne mjesečne bruto plate u RS.\n"Ovaj izuzetak odnosi se samo na 2011. godinu i predstavlja rezultat dogovora socijalnih partnera u Srpskoj, imajući u vidu da se oblasti prerađivačke industrije nalaze u najtežoj finansijskoj situaciji", istakao je Džombić.\nOn je rekao da Zakon predviđa povećanje stopa svih doprinosa u RS, te obavezu svih isplatilaca doprinosa da dostavljaju mjesečni obračun doprinosa Poreskoj upravi RS.\n"Ovakva mjera pojačava sistem kontrole plaćanja doprinosa, a s tim ciljem predviđa se nastanak obaveze plaćanja doprinosa do kraja mjeseca za prethodni mjesec", istakao je Džombić.\nPrema njegovim riječima, Zakon stvara socijalnu sigurnost, poboljšanje izvršenja obaveza poslodavaca u RS i sprečavanje zloupotrebe radnika.\nPoslanik PDP-a Slavko Vučurević smatra da će povećanje stopa doprinosa izazvati smanjenje broja uplatilaca doprinosa i zaposlenih u Srpskoj.\nPoslanik SDS-a Zoran Latinović smatra da je neprihvatljivo povećanje stopa doprinosa, jer one predstavljaju direktan udar na privredu Srpske i pogoršanje uslova privređivanja u RS.


Brat uhapšenog Ljubiše Manitaševića četvrti dan štrajkuje glađu ispred ambasade Mađarske u Beogradu | Radio Kosovska Mitrovica\nBrat uhapšenog Ljubiše Manitaševića četvrti dan štrajkuje glađu ispred ambasade Mađarske u Beogradu\n28. November, 2019 10:19 |\nBrat Ljubiše Manitaševića, kojeg su uhapsile mađarske vlasti zbog navodnog ratnog zločina, Nikola Manitašević, četvrti dan štrajkuje glađu ispred ambasade Mađarske u Beogradu zbog odluke suda te zemlje da isporuči njegovog brata Kosovu.\nKako je potvrdio u telefonskoj izjavi za Kosovo Onlajn, odlučan je da nastavi da štrajkuje glađu sve dok mađarske vlasti ne odustanu da njegovog brata Ljubišu isporuče Kosovu.\nPosle četiri dana bez hrane, noći provedenih pod otvorenim nebom, Nikola Manitašević kaže da počinje da oseća malaksalost i umor.\n„Psihički sam jako dobar i stabilan, ali osećam umor u nogama, sporije se krećem i ustajem, nije prijatno ali izdržaću“, rekao je Manitašević.\nKaže da se pored njega nalazi dežurni policajac MUP-a Srbije koji se redovno interesuje da li mu je potrebna lekarska ili bilo kakva vrsta pomoći.\nManitašević podseća da je pravni zastupnik njegovog brata Ljubiše uputio pismo Ministarstvu pravde Mađarske u kome se zahteva da se uhapšeni Srbin ne isporučuje prištinskim vlastima i kaže da se sa bratom čuo telefonom pre dva dana.\n„On se nalazi u Budimpešti u pritvoru i vezan je lisicama dan i noć i u spavaonici i u kupatilu i kad jede i kad razgovara telefonom“, ispričao je brat uhapšenog Ljubiše Manitaševića.\nKaže da mu znači podrška koja mu ovih danas stiže sa svih strana, a posebno od prijatelja i sunarodnika iz Velike Hoče i Orahovca.\nOni su se pismom obratili mađarskom ambasadoru u Prištini zahtevajući da se njihov sugrađanin Ljubiša ne isporuči kosovskim vlastima.\nManitaševića je ispred ambasade juče obišao i pesnik iz Đakovice Ranko Đinović dajući mu podršku dok je gotovo neprestano uz njega i supruga njegovog brata Ljubiše.\nUdruženja otetih, ubijenih i prognanih Srba sa Kosova i Metohije „Paštrik“ posredstvom društvenih mreža uputilo je poziv svim ljudima da se u znak podrške Ljubiši Manitaševiću okupe danas u 11 časova ispred Ambasade Republike Mađarske u Krunskoj 72 i održe mirni protest pod nazivom „Pravda za Ljubišu“.\nMađarski sud je doneo odluku da se Ljubiša Manitašević, uhapšen u toj zemlji po poternici kosovskog tužilaštva zbog navodnog pokušaja ubistva isporuči Prištini.\nSrbin iz Velike Hoče je ranije od strane UNMIK administracije bio oslobođen krivične odgovornosti, budući da se, kako se navodi, radilo o samoodbrani.\nLjubišu su na Vidovdan 1999. godine ispred bolnice u Orahovcu pokušali da kidnapuju pripadnici OVK.


Vesti online / Vesti / Društvo / "Vesti" ujedinile dijasporu i maticu\nFrankfurtske "Vesti" nisu jedan od medija, već jedinstven medij koji se nezavisnošću, samosvojnošću i visokom profesionalnošću izdvojio iz mora "žute" dnevne štampe, kaže povodom 26. rođendana naše kuće Živadin Jovanović, predsednik Beogradskog foruma za svet ravnopravnih i nekadašnji šef jugoslovenske diplomatije.\nSaradnja za primer: Živadin Jovanović\nJovanović, vidi "Vesti" kao "drugačije od drugih" novina, jer informišu i osposobljavaju javnost za demokratiju, dok, kako kaže, drugi listovi deformišu stvarnost i nanose štetu demokratizaciji društva.\n- Osim informativnosti imate ono što mnogima fali, a to su moderno saopštavanje informacija, objektivnost i profesionalnost u tretiranju najvažnijih pitanja za srpski narod i državu - ukazuje dugogodišnji diplomata na značaj "Vesti" u današnje vreme izazova i pretnji rastakanju srpskog bića uspostavljanjem novih granica među delovima naše nacije.\nNaš sagovornik ističe integrativni faktor "Vesti" kod čitalačke publike.\n- Vi ste medij objedinjavanja celog srpskog naroda u jedan informativni prostor. Nekako ta vaša velika uloga izmiče pažnji, jer se vašem dnevniku prilazi kao i drugim medijima, mada vi u stvari posedujete nešto više, a to je ta vaša samosvojstvenost i neprekidno podsećanje matice na veliki značaj srpskog rasejanja, kao i koliko je potrebno da matica pokaže više pažnje dijaspori - kaže Jovanović.\nOn naglašava i odličnu višedecenijsku saradnju organizacija čiji je deo sa "Vestima".\n- Saradnja Beogradskog foruma za svet ravnopravnih i organizacija Dijaspora za maticu je odlična, a vaš list otvoren za naše aktivnosti ne samo kada je reč o tim organizacijama, već i za delovanje Centra za istraživanje i povezivanje na Putu svile i Fonda Sanja Miletić - rekao je Živadin Jovanović.\nHumanost za siromašne\nFond Dijaspora za maticu koji vodi Živadin Jovanović, neprofitna je organizacija koja je do sada uložila 7,5 miliona evra u humanitarne svrhe, projekte infrastrukture i stipendiranje mladih talenata.\nPrioritet te humanitarne organizacije i dalje će biti izbegličke i raseljene porodice, s troje ili više maloletne dece, kao i druge, suočene s posebno teškim finansijskim problemima.\n- Osnovali smo se na inicijativu rasejanja, a u Upravi je od devetoro članova, od čega šest iz dijaspore - objasnio je Jovanović i istakao da je čuvanje nacionalnog, kulturnog i duhovnog identiteta srpskog naroda jedna je od statutarnih obaveza Fonda.\nDRUŠTVO "Vesti" obeležavaju 26. rođendan: Čuvari srpske tradicije (VIDEO)\nSRBIJA Živadin Jovanović: "Vesti" su primer objektivizma - zaslužujete veliki ugled


Upozorenje javnosti • Poverenik za zaštitu ravnopravnosti\nMišljenja i preporuke Upozorenja Upozorenje javnosti\nPoverenica za zaštitu ravnopravnosti Brankica Janković upozorava da je poslednji slučaj nasilja u porodici o kome je kroz medije obaveštena javnost u Srbiji, poslednji alarm za reakciju nadležnih organa i hitno preduzimanje svih neophodnih mera kako bi se ova užasna pojava zaustavila.\nIstovremeno, poverenica ističe da je nedopustivo da se o nasilju nad ženama izveštava na senzacionalistički način. Umesto da se zaštiti identitet žrtve, u pojedinim medijima se iznose irelevantne činjenice iz života jedne javne ličnosti koja je doživela brutalno nasilje, koje se time relativizuje. Nasilje u porodici nije privatna stvar koje se treba stideti i sakrivati, ali nikako nije ni tabloidno iznošenje detalja iz privatnog života žrtve koja se time omalovažava, čime se posredno implicira da je navodno izazvala nasilnika i stvara utisak da je nasilje opravdano.\nZbog grubog kršenja etičkog kodeksa novinara, poverenica očekuje i reakciju medijskih udruženja, jer izveštavanje o nasilju u porodici, direktno oblikuje stavove građana i građanki u Srbiji. Upravo zato što mediji imaju presudnu ulogu u formiranju javnog mnjenja, na njima je odgovornost i zadatak da kroz svoje izveštavanje zaštite žrtvu i nedvosmisleno poruče da je nasilje krivično delo i da mora biti kažnjivo. Nedopustivo je da se krivica počinioca nasilja ublažava „olakšavajućim“ okolnostima poput „bio je fini, vredan i radan čovek“, što je čest primer, zaključuje poverenica.


Mladi preduzetnici obeležili drugu godinu uspešnog rada - OŠ "Žarko Zrenjanin", Apatin\nTim mladih preduzetnika Osnovne škole „Žarko Zrenjanin“ iz Apatina uspešno je završio još jednu godinu aktivnosti u okviru projekta Ministarstva prosvete, nauke i tehnološkog razvoja i Fondacije Univereksport, pod nazivom „Preduzetništvo u školama“.\nProšlogodišnju proizvodnju sapuna dopunili su novim asortimanom: dezodoransom u obliku kreme, parfemima, losionima za telo i sapunima s pilingom. Rezultat rada učenika i nastavnika su 100 % prirodni preparati bez konzervansa i aditiva. Kolekciju proizvoda upotpunjuju boje i nežni mirisi lavande, limunske trave, pomorandže, jasmina, jorgovana, pačulija i vanile.\nZnanja stečena na časovima hemije i biologije učenici sedmog i osmog razreda zajedno sa svojim nastavnicama Vinkom Deak i Jelenom Tadić uspešno primenjuju u praksi. Članovi učeničkog tima su Jelena Bašić, Milica Mutić, Stefan Dražić, Lea Šinković, Jelena Radaković i Tijana Grubješić iz osmog i Nađa Barać, Mirjana Štulić i Luka Smiljanić iz sedmog razreda.\nRučni način izrade kozmetičkih preparata u kabinetu hemije, nabavka kvalitetnih sirovina, dizajniranje ambalaže, prodaja proizvoda i planiranje novih investicija obeleženi su timskim radom i druženjem.\nPočetak letnjeg raspusta, a ujedno i opraštanje od mladih preduzetnika – maturanata, obeležen je zajedničkom vožnjom brodićem na Dunavu i podelom kišobrana i majica sa logom preduzetničkog tima. Rad hemijske sekcije biće nastavljen u septembru i ovom prilikom pozivamo buduću generaciju učenika sedmog i osmog razreda da se pridruži sadašnjim članovima.\nnastavnica Milena Vojnović, urednik časopisa „Školski“\nOznake: Vesti, Preduzetništvo u školama\nPrethodni članak Jedinstveni spisak učenika za polaganje završnog ispita\nSledeći članak Polaganje testa iz matematike u okviru završnog ispita odloženo za četvrtak, 20. jun 2019. godine


Građevinska sezona u JKP Put | TV KANAL 9 NOVI SAD\nNaslovna EMISIJE Građevinska sezona u JKP Put\nGrađevinska sezona u JKP Put\nVIDEO K9: U Ulici kralja Petra I u toku su obimni radovi građevinskih ekipa Puta, a ovo nisu i jedina gradilišta u Novom Sadu ovog gradskog Javno komunalnog preduzeća.\nPočetkom ove nedelje građevinske ekipe JKP “PUT“ započele su radove na međublokovskom uređenju saobraćajnih površina u Ulici kralja Petra I, u delu od 60 do 64.\nRadovi su obimni, poručuju iz ovog preduzeća, s obzirom na to da se na površini oko 650 m2 ruše postojeće oštećene betonske ploče i rade nove podloge na kojoj će biti postavljen novi asfalt.\nRadovi se izvode u dve faze kako bi stanari ovog bloka mogli laše funkcionisati, a trenutno je u toku prva faza, odnosno radi se deo prilaza ka garažama stambenih zgrada koje se danas asfaltira.\nIduće nedelje biće nastavljeni radovi na drugom delu površine koji bi trebalo da traju najmanje desetak radnih dana, kažu u preduzeću i mole stanare ovog bloka za strpljenje, kao i da svoja vozila uklone iz zone radova.\nGradilišta JKP Put, pored ovoga, aktuelna su i u Ulici Dragiše Brašovana na uređenju parking prostora u dužini od 100 m između brojeva 8 i 14. Trenutno je u toku polaganje ivičnjaka, a radovi će potrajati i tokom cele iduće nedelje.\nU Fruškogorskoj radnici Puta rade na asfaltiranju režijske trake, a u Ulici Drage Spasić na popravci trotoara.\nNa Novom naselju su u toku radovi na postavljanju 15-ak usporivača brzine od kojih će 9 biti postavljeno u ulicama Seljačkih buna i Kaće Dejanović, koji će biti obeleženi bojom sa postavljenom odgovarajućom vertikalnom signalizacijom. U ovom naselju je pri kraju i popravka prilaznih staza u ulicama Momčila Tapavice i Živka Radovanovića.\nNa Adicama su u toku radovi na presvlačenju kolovoza novim asfaltom u nekoliko ulica, Kijevska, Kupinova, Ibarska i Sime Pandurovića, a u planu je da isti poslovi budu obavljeni i u ulicama Sime Šolaje, Laze Pačua, Pastirskoj i Palićkoj.\nEkipe Puta su u Kovilju novim asfaltom presvukli kolovoze u 10-ak ulica i uređivali bankine.\nU Veterniku se radi na poporavci igrališta u Ulici vojvode Bojovića a takođe i popravka oštećenja / udarnih rupa u nekoliko ulica.\nU Futogu je u toku semaforizaciji raskrsnice na glavnom putu, ulica Rade Kondića i Rumenačke, gde se trenutno vrše radovi na iskopu rova za postavljanje kablova. Posao je kompleksan s obzirom na to da je u pitanju četvorokraka raskrsnica, a radovi teku u skladu sa predviđenom dinamikom. Saobraćaj se normalno odvija uz postavljenu vertikalnu signalizaciju sa ograničenjem brzine.\nOdeljenje signalizacije Puta, kako ističu u ovom preduzeću, koristi lepo vreme da obeleži i osveži horizontalnu signalizaciju, popravi ili zameni oštećenu vertikalnu signalizaciju te svakodnevno obilaze i održavaju sve raskrsnice sa semaforima.\nradovi u novom sadu\nPrethodni tekstŽizela zatvara baletsku sezonu\nSledeći tekstObeležen Dan borbe protiv dečjeg rada


Netrasparentnost projekta Bar-Boljare zabrinjavanjuća, što prije formirati Odbor za praćenje\nNalazite se ovdje:Početna»Parlament»Netrasparentnost projekta Bar-Boljare zabrinjavanjuća, što prije formirati Odbor za praćenje\nParlament, Saopštenja za medije 27/07/2015\nDržavne institucije zadužene za implementaciju i praćenje projekta izgradnje autoputa Bar-Boljare su već na samom početku pokazale nespremnost da javnosti prezentuju osnovne informacije o ovom projektu, dodatno potvrđujući potrebu da se kroz osnivanje posebnog radnog tijela, Skuština Crne Gore direktno uključi u nadgledanje potrošnje najvećeg kredita koji je Crna Gora ikada uzela.\nIstraživački centar MANS-a je od početka pregovora sa kineskim partnerima podnio na desetine zahtijeva za slobodan pristup informacijama tražeći od nadležnih državnih institucija da informišu javnost o pojedinostima kredita vrijednog blizu milijardu dolara, ali i samog projekta izgradnje autoputa.\nSvi zahtijevi koje smo po do sada podnijeli su odbačeni sa obrazloženjem da je na traženu dokumentaciju stavljena oznaka tajnosti, te da se pristup podacima ograničava u interesu „bezbijednosti, odbrane, spoljne, monetarne i ekonomske politike Crne Gore. Pri tome, niti jedna od institucija nije dala bilo kakvo obrazloženje na koji način bi se svi pomenuti državni interesi ugrozili objavljivanje informacije o tome kako se troši državni novac.\nKada su u pitanju konkretne informacije na koje je stavljena oznaka tajnosti, MANS je resornog Ministarstva saobraćaja i pomorstva zatražio Izvještaj Komisije koja je ocjenjivala ponude za izgradnju autoputa sa svim pratećim prilozima, zatim usvojenu rang listu po utvrđenim kriterijumima u vezi ponuda koje su dostavljene za izgradnju autoputa Bar-Boljare. Takođe smo nakon odabira kineskog partnera tražili i akte koji sadrže informaciju o tome šta je bio osnov finansijske ponude kompanija “CCCC International” i “CRBC”, čija ponuda je bila prvorangirana.\nMANS je takođe zatražio i objavljivanje liste sa referencama svih potencijalnih podizvođača iz Crne Gore, a koju je ovo Ministarstvo dostavilo kineskom partneru u vezi gradnje prve dionice autoputa. Od istog Ministarstva je zatražena i studija izvodljivosti za izgradnju dionice autoputa, kao i analiza o ekonomskoj opravdanosti (cost benefit analiza) izgradnje pomenute dionice autoputa. Zanimljivo je da je ministar Brajović prvobitno javno, u Skupštini Crne Gore, obećao da će ove studije biti objavljene da bi kasnije tvrdio da su one rađene samo za potrebe kineskih partnera na ovom projektu. Kada smo ih kasnije tražili koristeći Zakon o slobodnom pristupu informacijama, na njih je stavljena oznaka tajnosti. Oznaka tajnosti je stavljena i na idejni i glavni projekat izgradnje, kao i na odluku o izboru pravnog konslutanta u vezi priprema za početak izgradnje prve dionice auto puta Bar-Boljare.\nOd Generalnog sekretarijata Vlade Crne Gore je zatražena kompletna prepiska koju je Vlada Crne Gore imala sa kineskom Vladom povodom izgradnje autoputa Bar-Boljare, kao I Vladin zaključak sa sjednice održane 4. jula 2013.godine u vezi izbora partnera za izgradnju autoputa.\nOd Ministarstva vanjskih poslova smo zatražili da se objave svi dopisi koji su preko tog ministarstva upućeni ambasadi Kine u Podgorici, ambasadi Crne Gore u Pekingu, Ministarstvu spoljnjih poslova Kine u vezi realizacije projekta izgradnje autoputa, a na osnovu koje je dostavljena ponuda kineske kompanije za telekomunikaciju i infrastrukturu “CCCC international”.\nSve pomenute informacije su proglašene tajnim, a za očekivati je da će nadležne institucije, u prvom redu Ministarstvo saobraćaja nastaviti sa istom praksom I onda kada radovi uđu u glavnu fazu i poveća se interesovanje javnosti o tome kako se troši milijarda dolara kredita.\nUpravo zato je MANS i predložio osnovanje posebnog skupštinskog tijela koje bi kao primarni fokus rada moralo da ima povećanje transparentnosti raspolaganja državnim novcem ali i praćenje zakonitog postupanja svih državnih institucija i ostalih pravnih lica koja su uključena u projekat izgradnje autoputa Bar-Boljare.\nKada je u pitanju proširenje nadležnosti ovog odbora i na druge kapitalne projekte, smatramo da postoji dosta prostora, kao i realna potreba da se poveća transparentnost kapitalnih investicija u Crnoj Gori. Takođe smatramo da nadgledanje realizacije izgradnje autoputa trošenja blizu milijarde dolara kredita treba da bude minimum koji ovom odboru treba dati u nadležnost, imajući u vidu vrijednost ovog projekta, ali i značaj šteta koje mogu biti nastati ukoliko njegova realizacija ne bude praćena jakom parlamentarnom kontrolom.\nCijenimo da je netrasparetnost projekta Bar-Boljare već na zabrinjavajućem nivou te da je potrebno hitno ući u proceduru formiranja pomenutog Odbora, pa ovim putem još jednom pozivamo sve poslanike koji su privrženi javnom i interesu građana da podrže predlog odluke o formiranju skupštinskog odbora za praćenje projekta izgradnje autoputa.\nAutoput CCCC International CRBC Ministarstvo saobraćaja Skupština Crne Gore Vlada Crne Gore\nPredhodni članakZakup morskog dobra za projekat podmorskog kabla\nSlijedeći članak Kreditni podsticaj za premijerovu rodbinu, kumove i prijatelje


Vlade Divac najavio povlačenje posle 16 godina u NBA ligi\nPosle 16 uspešnih sezona u NBA ligi, tokom kojih je nastupao za tri različita tima, jedan od najboljih košarakaša Srbije i Crne Gore svih vremena, Vlade Divac, najavio je da će završiti karijeru.\nOčekivalo se da će odluku o nastavku ili prestanku karijere Divac doneti pred početak trening kampa Lejkersa za narednu sezonu, pošto je imao još jednu godinu ugovora sa klubom iz Los Aneđelesa, ali kako prenosi agencija Tiker, 37-godišnji Divac 'prelomio' je ranije zbog problema sa povredom leđa.\n"Trenutno me leđa ne bole, ali posle četiri-pet dana igranja, osećam ih i te kako. Iako postoje šanse 50-50 da se potpuno opravim do početka sezone, ne želim da još više pogoršam situaciju i mislim da je pravo vreme da prestanem da igram", prenosi Tiker izjavu Divca, koji je zbog bolova i operacije leđa odigrao samo 15 utakmica prošle sezone, uz vrlo skroman učinak od 2,3 poena i 2,1 skok po meču.\nU 16-godišnjoj NBA karijeri igrao je osam sezona za Lejkerse, šest za Sakramento i dve za Šarlot, uz prosek od 11,8 poena, 8,2 skoka i 3,1 asistencije na ukupno 1.134 utakmice. Sa Lejkersima je 1991. godine bio učesnik finala plej-ofa, dok je 2002. godine sa Kingsima igrao u finalu Zapadne konferencije. Pošto je izabran kao 26. pik na draftu 1989. godine, Divac se našao u najboljoj petorci rukija u sezoni 1989/90 (sa Dejvidom Robinsonom, Timom Hardavejem, Šermanom Daglasom i Puhom Ričardsonom), a jedini nastup na All-Star utakmici zabeležio je 2001. godine u Vašingtonu.\nSa Partizanom je osvojio titulu prvaka stare Jugoslavije (1987), Kup Jugoslavije i evropski Kup Radivoja Koraća (1989), dok je sa reprezentacijom osvojio tri evropska zlata (1989, 1991, 1995), dve bronze (1987, 1999), dva svetska zlata (1990, 2002), jednu bronzu (1986) i dva olimpijska srebra (1988, 1996).


Tokom svetskog kongresa mineralnih voda u Glenigalsu u Škotskoj, koji je održan 1. novembra 2010. godine, kompaniji Coca-Cola Hellenic uručena je posebna pohvala za „izuzetan doprinos međunarodnom održivom upravljanju vodama“ u okviru međunarodne dodele nagrada «Water Innovation Awards» za 2010. godinu.\nTom prilikom je i Vlasinka, proizvođač ROSA vode, koja posluje u okviru Coca-Cola sistema Srbija, proglašena za finalistu u kategoriji „Najbolja etička ili humanitarna inicijativa“ za program „Prva banka humanog mleka u Srbiji“.\nProjekat se sprovodio u periodu od juna do oktobra 2010. godine, sa ciljem da se podstakne veći broj žena da doniraju mleko i pomognu prevremeno rođenoj deci ili deci sa zdravstvenim problemima. Od svake prodate flaše Rosa vode, kompanija je izdvojila određenu sumu novca za kupovinu najsavremenijih medicinskih aparata za prikupljanje, obradu i distribuciju humanog mleka. Rezultati pokazuju da se sve više žena odlučuje da doniraju svoje mleko i od početka projekta prikupljena je duplo veća količina mleka.\nOvi rezultati su nas podstakli da saradnju sa Institutom za neonatologiju nastavimo i u 2011. godini, na obostranu radost.


ICTY: Miloševićevi branitelji traže liječenje u Moskvi - Klix.ba\nBritanski advokati Stephen Kay i Gillian Higgins, koje je Haški sud (ICTY) dodijelio bivšem jugoslavenskom predsjedniku Slobodanu Miloševiću kao branitelje po službenoj dužnosti, u srijedu su sudu predali podnesak kojim traže da se Miloševiću dozvoli odlazak na liječenje u Moskvu.\nHaški sud zbog božićnih blagdana ne radi od 16. decembra do 9. januara, pa se odluka vijeća o zahtjevu advokata ne očekuje prije sredine januara, javila je Hina.\nDodijeljeni advokati naveli su kako su u ime svog klijenta uputili zahtjev ruskoj vladi da izda jamstva da će se Milošević vratiti na Haški sud.\n"Optuženi je odmah uočljiv i dobro poznat. On ima 64 godine i narušenog je zdravlja. Ne postoji stvarna vjerovatnost bijega", naveli su u podnesku.\nMilošević je na suđenju 12. decembra zatražio od raspravnog vijeća da mu u vrijeme blagdanske stanke u radu ICTY-a odobri odlazak na liječenje na "Znanstveno-medicinski institut Bakuljev u Moskvi kod akademika profesora Bekerijeva". Naveo je kako su ga do sada pregledala dva stručnjaka toga instituta, te da u njih ima "puno povjerenje".\nMaratonsko haško suđenje Miloševiću traje od februara 2002., po 66 tačaka optužbe za genocid u BiH te zločine protiv čovječnosti i kršenja ratnog prava i običaja u Hrvatskoj i na Kosovu 90-ih. Zbog njegovog visokog krvnog pritiska, srčanih tegoba, iscrpljenosti ili gripe proces je do sada prekidan u 20-ak navrata.


Engleski tim je zainteresovan za usluge srpskog reprezentativca koji ima i ponudu iz Kine. SAUTEMPTON želi Aleksandra Mitrovića i ponudio je Fulamu 30 miliona evra. Srpski reprezentativac izvesno ne ostaje u Fulamu, Vest Hem mu je bolja opcija u… »\nTrinkijeri uoči serije gostovanja: Biće zanimljivo u Pazaru\nMi smo u prva tri kola pokazali i dobru i lošu igru, a sigurno je da će koncentracija i ovog puta biti ključna – kaže trener Partizana. Trener košarkaša Partizana Andrea Trinkijeri, pred meč sa Novim Pazarom i početak serije od pet uzastopnih… »\nZvezda ubedljiva i protiv OKK Beograda\nCrveno-beli su u dvorani "Pionir" savladali "klonfere" 82:50 i tako zadržali maksimalan učinak posle četiri kola Superlige. ZALET koji su košarkaši Crvene zvezde uhvatili u finalu ABA lige ne popušta ni na domaćoj sceni. Četvrti vezani protivnik… »


Konslidovaću DS, nikoga neću izbacivati iz stranke – OnlineVesti\nKonslidovaću DS, nikoga neću izbacivati iz stranke\nby admin August 29, 2020, 9:09 am 1.3k Views\nLećič je, inače, na Kalemegdanu predstavio program za predsednika stranke u tri tačke: Evropska unija, građanska Srbija i jednake šanse za sve.\nLečić je današnji poziv predsednika stranke, koji mu je poručio da prestane da “obmanjuje javnost”, i to u roku od dva dana, te da će u suprotnom biti pokrenut disciplinski postupak i protiv drugih članova koji se na isti način ponašaju, video kao “frustrirane trzaje” jedne strane koja nije uspela da prepozna da je ovo velika šansa za objedinjenje ne samo DS, već demokratske ideje.\n– Politika koju mi prezentiramo je politika koju svaki demokrata treba da poželi – rekao je Lečić.\nNaveo je da predsednik DS odavno kršti Statut stranke i upropašćava DS i njene šanse.\nLečić, međutim, smatra i da nesporazuma više nema od kako je trećina članova Glavnog odbora u Madlenijanumu izglasala održavanje izborne skupštine.\n– Lutovac je trebalo kao pravi demokrata da se prijavi da učestvuje u toj izbornoj skupšitni. Ako pobedi, nastavlja, ako ne pobedi, onda u tom slučaju nastavljam ja sa ovom politikom – rekao je Lečić.\nPrema njegovim rečima, Lutovac je još uvek predsednik DS i da u izbornom periodu formalno vodi stranku, a od 26. septembra, kada se budu saznali rezultati izbora, stranka, poručuje Lečić, kreće u novi život.\nANONIMNA PRIJAVA Stranke i službenici napustili zgradu suda zbog dojave o bombi\nSNAŽAN ZEMLJOTRES KOD GRČKE 5,2 Rihtera zatreslo more kod Zakintosa


Golden Drum 2014 početkom oktobra u Portorožu - Marketing Mreža\nGolden Drum 2014 početkom oktobra u Portorožu\nOvogodišnji 21. Golden Drum festival održaće se od 7. do 10. oktobra u Portorožu, u Sloveniji i otvoren je za registraciju, saopštili su organizatori. Rok za prijavu je 19. avgust, a fokus programa ove godine je na „kreativnosti, sadržaju i sreći“.\n„Golden Drum festival ponovo se dokazuje kao događaj koji nudi svojim učesnicima inspirativnu, kreativnu i prijateljsku atmosferu. Nema sumnje da je Golden Drum mesto gde se kreativnost stvarno vrednuje i doživljava se i slavi u svom najboljem izdanju“, izjavila je Barbara Krajnc, izvršni direktor festivala. „Nagradite sebe i svoje kolege dolaskom u Portorož i uživajte slušajući, učeći i susrećući odlične govornike, članovi žirija i mnoge druge.“\nNakon najnovijih dešavanja u kreativnoj reklamnoj industriji Golden Drum takmičenje uvodi dva nova grupa ove godine: T zajedničku sadržaj i V. Media. Takođe, nova ove godine je uvođenje „Good Cause Grand Prix Award“ koje je otvorena za prijave humanitarnih i socijalnih kampanja.\nViše informacija o festivalu na www.goldendrum.com


M. P. 8. septembra 2018. 02:56\nFilm „Izgrednici“ u režiji Dejana Zečevića srpski je kandidat za 91. nagradu Oskar Američke filmske akademije, saopštio je danas Stručni odbor Akademije filmske umetnosti i nauke Srbije (AFUN) u bioskopu „Roda“.\nČlanovi odbora su odlučivali između četiri filma – dokumentarca „Druga strana svega“ Mile Turajlić i igranih „Izgrednici“, „Nigde“ Predraga Velinovića i „O bubicama i herojima“ Petra Pašića.\nOd ukupno 17 članova Stručnog odbora, 14 ih je bilo prisutno u bioskopu „Roda“, a njih 13 je glasalo pošto predsednik Odbora, filmolog Petar Volk, zbog lošeg vida to nije mogao da učini.\n„Izgrednici“ su dobili devet glasova, dokumentarac Mile Turajlić tri, Velinovićev film „Nigde“ jedan glas, dok za ostvarenje „O bubicama i herojima“ niko nije glasao.\nIstoričar filma, dramaturg i reditelj Božidar Zečević, koji je glasao za film „Izgrednici“, rekao je da lično smatra da Srbija nema kandidata za Oskara.\nOn je istakao da nijedan od četiri filma, prijavljena AFUN-u, kao ni ostali koje je pogledao iz ovogodišnje produkcije, ne zaslužuju da se kandiduju za nagradu Oskar, iako, dodaje, nema visoko mišljenje o tom priznanju.\nZečević je naveo da su ozbiljno razmišljali da ne izaberu kandidata za Oskara.\n„Ako nemamo pravog predstavnika, razmišljali smo šta dobijamo time što ćemo poslati nekog ko to ne zaslužuje. Producent će imati koristi od javne promocije svog filma i od 50.000 evra koliko daje Ministarstvo kulture za promociju filma“, rekao je Zečević, primetivši i da je to ipak „izlaz u svet na neki način, podržan od strane države“.\nOn je konstatovao da je srpski film na niskim granama i pošto su morali da izaberu jedan, odlučili su se za ostvarenje „Izgrednici“ koje za nijansu odskače od ostalih.\n„Niko od nas ne misli da je to veliko umetničko dobro, ali to je jedino što smo mogli da uradimo u ovoj situaciji. To je delo koje je malo odskočilo, o čemu svedoči i nedavno završen festival u Nišu na kome su glumci iz tog filma dobili tri glavne nagrade, što se odavno nije desilo“, objasnio je Zečević.\nVolk je rekao da je tokom proteklih godinu dana snimljeno 25 filmova, od kojih većina nije prikazana u bioskopima, a na pitanje novinara kako objašnjavaju činjenicu da su na konkurs AFUN-a prijavljena samo četiri ostvarenja, generalni sekretar AFUN-a Mirko Beoković nije imao odgovor.\nBeoković je rekao da je ove godine Filmski centar Srbije izdvojio sredstva za spovođenje procedure izbora nacionalnog kandidata za nagradu Oskar, tako da producenske kuće nisu plaćale participaciju i da je bilo „viteški da izađu na megdan“ i svoj film izlože proceni Stručnog odbora AFUN-a.\nVolk i Beoković su, takođe, konstatovali izuzetno loše stanje u srpskoj kinematografiji, loš kvalitet snimljenih filmova, ali i neuvažavanje mišljenja članova AFUN-a.\nDanas su pred novinarima glasali producent Aleksandar Avramović, kompozitor Vojkan Borisavljević, montažerka Jelena Đokić, filmolog Tomislav Gavrić, glumac Milan Gutović, reditelj Milan Jelić, scenograf Milenko Jeremić, scenograf Miljen Kljaković, reditelj Bratislav Petković, direktor fotografije Predrag Popović, filmolog Božidar Zečević, filmolog Radoslav Zelenović i glumica Radmila Živković.\nOdsutni su bili glumac i reditelj Radoš Bajić, kompozitor Kornelije Kovač i rediteljka Vera Vlajić.


Svečani prijem kod predsednika opštine Kula Damjana Miljanića za najmlađu debitantkinju u reprezentaciji Jovanu Jovović – Opština Kula\nPredsednik opštine Kula Damjan Miljanić priredio je danas prijem za rukometnu reprezentativku iz Crvenke Jovanu Jovović koja je u anale srpskog rukometa ušla kao najmlađi debitant u reprezentaciji na velikom takmičenju. Jovana Jovović je bila član reprezentacije Srbije koja je na Svetskom prvenstvu u Japanu osvojila šesto mesto i izborila plasman u kvalifikacije za odlazak na Olimpijske igre.\nU neformalnom i prijatnom razgovoru predsednik Opštine je istakao da je lokalna samouprava ponosna na uspehe mladih ljudi iz ove sredine bilo to u nauci, obrazovanju, sportu, kulturi, te da će u narednom periodu jedan od zadataka biti poboljšanje uslova za njihov rad, a time i ostanak u ovoj sredini. Jovana Jovović je predsednika Opštine upoznala sa svim onim što joj se dešavalo u Japanu, sa stečenim iskustvom i poručila da će i u nastavku karijere s ponosom isticati sredinu iz koje je ponikla.\nUz prelep buket cveća predsednik Opštine Damjan Miljanić je Jovani Jovović uručio i vaučer za kupovinu sportske opreme, a evo šta su za Ku televiziju nakon prijema rekli predsenik Opštine Kula Damjan Miljanić i reprezentativka Srbije Jovana Jovović.


Prstenje kojim osećate otkucaje srca partnera | Reci da\nPrstenje kojim osećate otkucaje srca partnera\nAko želite da osećate vezu sa partnerom tokom celog dana, tehnološka kompanija TheTouch ima rešenje za vas - burme pomoću kojih tokom celog dana osećate otkucaje srca svog partnera.\nČim stavite burmu, osetićete blago pulsiranje u ritmu srca vašeg dragog ili drage, a iz prstena će izbijati neupadljivo crveno svetlo.Ovaj neobičan par burmi može se naručiti po ceni od 600 dolara za prstenje od crne keramike, dok varijanta od crvenog zlata košta čitavih 3.000 američkih dolara.\n20.04.2015.Burme cvetnog dezena\nCveće se često koristi kao koncept za dizajn, naročito za nameštaj Art Deco. Trenutno je stil Art Deco veoma popularan, a posebno mesto zauzima kao tema na venčanjima. Otud nije ni čudo što su burme ovakvog dizajna veoma tražene. Kada dođemo na ideju burmi sa cvetnim dizajnom kao modelom, ova naizgled jednostavna ideja postaje neobična i zahtevna, kako u osmišljavanju modela za…


START MAGAZIN - Kustendorf 2017 od 16. do 21.januara\nKustendorf 2017 od 16. do 21.januara\nVeć je poznato da je dobitnik Zlatnog jajeta iz 2009, Koki Hasei, na prošli Kustendorf došao kao proslavljen autor nagrađen priznanjem filmskog festivala u Veneciji a stazama uspeha nastavili su i brojni drugi. Mihal Brezis i Oded Binun, pobednici Kustendorfa 2010. godine, svojim dugometražnim filmom „Aja“ ušli su u nominacije za prestižnu nagradu Oskar; Jan Carlevski iz 2013. našao se među nominacijama na više festivala uključujući i nominaciju za Evropsku filmsku nagradu; Edoardo De Angelis je za svoj drugi film („Indivisibili“) osvojio čak tri priznanja na ovogodišnjem Venecijanskom filmskom festivalu; Nikola Ležaić za „Tilva Roš“ dobio je više od 5 nagrada međunarodnih festivala i brojna priznanja; Elica Petkova ove godine osvojila je nagradu na Berlinskom filmskom festivalu za film „Žaleika“...\nPozivamo predstavnike medija koji žele da isprate festival da podnesu zahteve za akreditovanje najkasnije do 21.12.2016. Formular za akreditovanje možete preuzeti iz priloga.


Od 1. decembra "Air Serbia" svaki dan leti za Banja Luku - Cijena povratne karte 79 EUR\nNacionalna avikompanija "Air Serbia", koja će naslijediti "Jat airways" pustila je u prodaju povratne karte ka svojih pet novih destinacija po promotivnim cijenama - Abu Dabiju, Banja Luci, Bukureštu, Ljubljani i Pragu.\n"Air Serbia" će od 27. oktobra ove godine letiti četiri puta nedjeljno za Abu Dabi, glavni grad Ujedinjenih Arapskih Emirata, po promotivnoj cijeni povratne karte već od 393 EUR.\n"Air Serbia" će od 1. decembra ove godine letiti svakoga dana za Banja Luku i Prag, a cijene povratnih karata tokom perioda promotivne prodaje su 79 EUR za povratno putovanje ka Banjaluci i 109 EUR za putovanje do Praga i nazad.\nOd 10. decembra biće svakodnevni letovi za Bukurešt i Ljubljanu, a promotivna cijena karte iznosi 109 EUR za povratno putovanje do Bukurešta, odnosno 99 EUR za povratni let do Ljubljane.\n"Air Serbia", srpska nacionalna aviokompanija čije je rebrendiranje iz "Jat airways"-a u toku, osnovana je 1927. Redovno leti ka više od 30 evro-mediteranskih destinacija.\nZahvaljujući kod-šer saradnji sa "Etihad airways"-om, koji će postati vlasnik 49% dioničarskog kapitala ove aviokompanije, ima u ponudi i destinacije ka Aziji, Australiji i Americi.\n"Air Serbia" će biti ključni dio vazduhoplovne infrastrukture cijele zemlje i imaće veoma važnu ulogu u razvoju Srbije kada su u pitanju putovanja, razvoj turističke privrede i ekonomski razvoj zemlje, navedeno je u saopštenju.\nViše iz kategorije: « Biciklistička trka 22. septembra u Trebinju Biciklistička manifestacija "Bike Day 2013 HT Eronet" u Mostaru 22. rujna »


Tanjug | 24. 02. 2016 - 18:06h 18:34h\nSednica Predsedništva kosovske skupštine prekinuta je danas nakon što je poslanik Aida Derguti iz Samoopredeljenja aktivirala suzavac.\nDerguti je, nakon ovog incidenta uhapšena, javio je izveštač Tanjuga sa lica mesta.\nSKUPŠTINA KOSOVA Sednica održana bez opozicije, u petak moguć izbor predsednika Kosova\nDerguti je nakon incidenta izjavila da Kosovo ima potrebu za demokratskim izborima i da nisu spremni na luksuz ispunjavanja ličnih ambicija karijernih političara.\nMi smo odlučili da ih isteramo suzavcem, jer oni žele u petak da prošvercuju Hašima Tačija na mesto predsednika Kosova, rekla je ona i pozvala građane da se narednih dana pridruže opoziciji koja kampuje ispred zgrade skupštine i vlade.\nNakon što je sednica nastavljena, Predsedništvo Skupštine Kosova odlučilo je da vanredna sednica kosovskog parlamenta na kojoj bi poslanici trebali da izaberu novog predsednika Kosova, bude održana u petak, 26. februara.\nKako je agenciji Beta rekao zamenik predsednika kosovske skupštine Slobodan Petrović, sednica će početi u 11 časova a kandidati za novog predsednika Kosova su Hašim Tači i Rafet Rama iz Demokratske partije Kosova.\nN astavak sednice bez predstavnika Srpske liste\nPredstavnici Srpske liste napustili su sednicu predsedništva skupštine Kosova nezadovoljni načinom na koji je ona sazvana i razvojem događaja na njoj.\nPredsednik Srpske liste Slavko Simić demonstrativno je napustio sednicu predsedništva kosovske skupštine nakon što je sednica nastavljena posle prekida koji je izvala poslanica Samoopredeljenja Aida Derguti koja je aktivirala suzavac.\nSimić je u izjavi Tanjugu rekao da je sednicu predsedništva napustio jer je poziv za učešće na njoj stigao sedam minuta pre njenog početka i zbog činjenice da koalicioni partneri Srpske liste - DPK i DSK - nisu imali konsultacije sa Srpskom listom u vezi sa izborom predsednika Kosova.\nSimić je kazao da je tendencija da vanredna sednica na kojoj bi se birao predsednik Kosova bude zakazana za petak i da nije dobro da se odluke o tome donose na predseništvu bez prethodnih konsultacija u vladajućoj koaliciji, čiji je deo Srpska lista.\nNe želimo da niko manipuliše poslanicima Srpske liste, rekao je Simić, dodajući da su prema koaliconim partenrima imali umerene zahteve koji nisu ucena, zarad poboljšanja položaja srpske zajednice na Kosovu.\nPrištinski sud izdao nalog za pritvaranje…\nOsnovni sud u Prištini izdao je nalog za pritvaranje lidera "Samoopredjeljenja" Allbina Kurtija zbog nepojavljivanja na sudskim ročištima, a koji je optužen…\nPovezane teme: Kosovo , Predsedništvo , Sednica , Suzavac


"Dunav osiguranje" domaćin postavke "Panonska minijatura" - Dunav Osiguranje\nBy Vladimir Sarenac 28.10.2013 28 фебруара, 2017 DRUŠTVENA ODGOVORNOST\nU organizaciji udruženja „Dunav ars“, prostor „Dunavski umetnički izlog“ Kompanije „Dunav osiguranje“ domaćin je izložbe dela iz bogate zbirke naivnog slikarstva galerije „Babka“ iz Kovačice. Postavku slika „Panonska minijatura“ grupe autora, inspiriranih prizorima iz seoskog života u ravnici, 28. oktobra u 19 časova svečano su otvorili ambasador Republike Slovačke u Srbiji nj.e. Jan Varšo i generalni direktor Kompanije „Dunav osiguranje“ dr Marko Ćulibrk.\n„Izložba u prostorijama „Dunav osiguranja“ simboliše povezanost naše kompanije sa vrhunskim kulturnim delima i njihovim stvaraocima u Srbiji, ovog puta iz ugla naivnog slikarastva. Srbija ima čime da se pohvali svetu i Evropi, a želja „Dunav osiguranja“ je da doprinese zajedničkom predstavljanju naših nacionalnih i kulturnih vrednosti“ – poručio je dr Marko Ćulibrk, generalni direktor Kompanije. Vrata najveće domaće osiguravajuće kuće u Makedonskoj ulici br. 4 biće otvorena za posetioce postavke do 16. novembra.\nIstoimena izložba u prostorijama Galerije „Babka“ u Kovačici 21. februara 2014. godine trebalo bi da obeleži Uneskov Međunarodni dan maternjeg jezika, prezentovanjem dela panonskih umetnika naive, predstavnika deset srednjoevropskih jezika. Uz zalaganje Pavela Babke, kustosa ove poznate galerije, naivnu umetnost iz Kovačice zapazio je i Maroš Ševčovič, potpredsednik Evropske komisije i patron međunarodne postavke „Panonska minijatura“ koja će se održati 2014. godine, čime je prepoznata autentičnost vojvođanske naive na međunarodnom nivou.\nKompanija „Dunav osiguranje“ snažno podržava projekte u oblasti kulturno-umetničkog nasleđa Srbije. Kao društveno odgovorna kuća koja prepoznaje prave vrednosti, „Dunav osiguranje“ je pouzdan partner manifestacija koje obogaćuju duh i doprinose afirmaciji kulturnih dostignuća naše zemlje.


Asteri Studios & Apartments nalazi se u mestu Kalamaki, samo 100m od glavnog puta, gde se nalaze restorani, taverne, barovi i prodavnice. Iako blizu centra, vila je smeštena u mirnom i opuštajućem okruženju, između raskošnih, tropskih biljaka i šarenih cvetova.\nSamo kratka šetnja deli vilu od prelepe,… Opširnije\nSamo kratka šetnja deli vilu od prelepe, peščane plaže, sa toplim i plitkim morem što je idealno za porodice.\nSmeštaj se sastoji od dve zgrade, koje imaju po četiri apartmana, pogodna za 4-5 osoba, i osam studija pogodnih za 2-3 osobe. Apartmani imaju odvojenu spavaću sobu sa bračnim krevetom, a druga soba ima dva pojedinačna kreveta, dok studiji imaju jedan bračni krevet, jedan pojedinačni krevet i prostor za dodatni krevet, ako potreba nalaže.\nSmeštajne jedinice poseduju manju kuhinju, sa frižiderom, kuvalo za vodu, rernu sa 2 rešoa, kupatilo sa tuš kabinom, TV, sef, klimu i balkon ili verandu sa pogledom na more ili lepo okruženje.\n• Tuševi na otvorenom\n• Krevetac za bebe ( na zahtev)\n• Igralište za decu)\n• 2 bazena (zajednički, udaljeni 20m)\n• Mini Golf (170m)\n• Snack bar (zajednički, udaljen 20m)\n40 € 70 € 40 €\n45 € 90 € 45 €\nKalamaki - Kefalonija\nKalamaki se prostire na relativno velikoj oblasti sa mnogo taverni, barova i lokalnih prodavnica, duž glavnog puta Kalamaki – Lagunas, sa originalnim karakterom odmarališta usmerenim ka sporednim putevima i plažama.\nPrelepa, peščana plaža Kalamaki je prirodan produžetak plaže Laganas, sa perfektnim, zlatnim peskom i čistom vodom, i zaštićena je jer je jedno od mesta na kojima ugrožena vrsta kornjače Caretta-Caretta polaže svoja jaja. Takođe, poseduje prelep pogled na more i ostrvca Marathonisi, Pelouso i Agios Sostis.\nOvo je jedinstvena lokacija koja, ne samo da se nalazi blizu Laganasa, već su u neposrednom okruženju Argassi i grad Zante.\nasteri studios apartmentskalamakizakintos


RT: Peking obećava odgovor na „političko ugnjetavanje“ nakon što su SAD šest kineskih medija odredile kao strane misije\nPeking je saopštio da će preduzeti odgovarajuće mere u znak odmazde protiv odluke Vašingtona da prisili nekoliko kineskih novinskih organizacija da se registruju kao strane misije koje deluju u SAD-u.\nAmerički državni sekretar Majk Pompeo najavio je da će Stejt department šest medija sa sedištem u Kini koji rade u SAD-u označiti kao strane misije, što zahteva od organizacija da identifikuju svoje zaposlene u vladi SAD-a. Državni sekretar je ustvrdio da će taj potez pomoći u suzbijanju kineske propagande.\nKao odgovor, portparol Ministarstva spoljnih poslova Kine, Žao Lidžian opisao je postupke Vašingtona kao „političko ugnjetavanje“ i optužio SAD da održavaju mentalitet Hladnog rata.\n„Kina će dati legitiman i neophodan odgovor“, rekao je Lidžijan, pozivajući SAD da „promene kurs“ i preokrenu svoja „nerazumna ograničenja“ nametnuta kineskim medijima.\nPompeovom odlukom ukupan broj kineskih poslovnica za koje se smatra da su strane misije iznosi 15.\nTrampova administracija takođe je zapretila da će uskratiti vize za neke od zaposlenih u organizacijama, što je navelo Peking da najavi da će uzvratiti mere prilikom obrade dokumenata za američke izveštače u Kini.\nU martu je Stejt department stavio nova ograničenja na broj novinara koji mogu da rade u američkim kancelarijama kineskih medijskih kompanija, smanjivši ograničenje sa 160 na 100. Peking je uzvratio proterivanjem dopisnika koji rade za Njujork tajms, Vol strit žurnal i Vašington post.\nNakon što su u junu četiri druge medijske kuće proglašene stranim misijama, Svekinesko novinarsko udruženje povezano sa Komunističkom partijom osudilo je odluku kao "brutalno suzbijanje" koje će naštetiti sposobnosti kineskih novinara da rade u SAD-u. Ministarstvo spoljnih poslova zemlje takođe je reagovalo direktnije, zahtevajući od američkih medija da kineskoj vladi pruže detalje o svom osoblju i delovanjem u Kini.\nPeking je ponovo obećao recipročne mere u avgustu, nakon što je Žao Lidžian rekao da nijednom kineskom novinaru nije odobreno produženje vize za SAD od maja, kada je Vašington ograničio njihov boravak na 90 dana, uz mogućnost produženja uz odobrenje američke vlade.\nRastući medijski rat neprestano eskalira usred opšteg porasta tenzija između Vašingtona i Pekinga, uglavnom vođenih Trampovom administracijom. U američkoj retoričkoj i političkoj ofanzivi pojačane su i vojne operacije u Južnom i Istočnom kineskom moru, povećana je prodaja oružja Tajvanu i uvode se ograničenja i kazne za kineske tehnološke firme - od "Bajdensa" i "Tensenta" do "Huaveja".\nfoto: © REUTERS/Thomas Peter / RT/ vostok.rs


VIDEO: Potez dana! Naravno - Teo\nAsistencija Miloša Teodosića Nandu de Kolou na meču 22. kola protiv Crvene zvezde u Moskvi potez je četvrtka, odlučila je Evroliga.\nPovratak Miloša Teodosića u tim CSKA doneo je i tečnost u napadu evropskog šampiona. Nesreću da se to desi baš protiv njih imali su košarkaši Crvene zvezde koji su u meču 22. kola poraženi...\nCrvena zvezda je u meču 22. kola Evrolige doživela najubedljiviji poraz u sezoni (102:80), a opravdanje svakako može da pronađe u činjenici da je gostovala aktuelnom prvaku Evrope.\n18:42 >> 22:03\nEvroliga: Odlični rezultati za Zvezdu u Tel Avivu i Atini, Armani ispustio +19 protiv Efesa (VIDEO)\nZa četvrtak je planirano da bude odigrano pet mečeva 22. kola Evrolige, koje je otvoreno duelom Uniksa i Reala u Kazanju, koji je pripao Madriđanima. CSKA ji Anadolu Efes opravdali su ulogu...\n18:30 >> 21:36\nEvropski šampion se revanširao Zvezdi sa debelom kamatom (VIDEO)\nKošarkaši Crvene zvezde poraženi su od CSKA u Moskvi u meču 22. kola Evrolige sa 102:80 (33:26, 25:20, 19:18, 25:16) zabeleživši tako 10. izgubljeni meč u sezoni, drugi vezani, posle sedam...\nRusi poštuju Zvezdu


Za porodicu Ulas, naučnicu su rekli da su primer "nazadne evolucije", jer nekoliko članova ove porodice hoda četvoronoške\n03.12.2021. - 21:57h 11:21h Autor: Stil.kurir.rs\nOd 19 dece koju su rodili Resit i Hatidže Ulas - petoro braće i sestara hoda četvoronoške - koristeći stopala i dlanove sa zadivljujućom agilnošću, što su istraživači protumačili kao korak koji je prethodio uspravnom hodu čoveka.\nToliko je teško i neprirodno za ljude da hodaju na ovaj način da se često koristi kao zadatak izdržljivosti u američkoj vojsci - ali za ovu porodicu to je stvarnost.\nNeki naučnici su ovo stanje označili kao "nazadnu evoluciju" što je izazvalo kritike drugih stručnjaka koji tvrde da je to mešavina genetskih i faktora okolnosti.\nSestre Safije, Hacer, Senem i Emine i brat Husein su godinama mučili okrutni seljani u provinciji Hataj u južnoj Turskoj - blizu granice sa Sirijom - kamenovali ih i vređali, nazivajući ih pogrdnim imenima.\nŠesti brat je takođe hodao četvoronoške, ali je nažalost umro kada je imao pet godina. Zbog ismevanja, žene iz porodice Ulas često ostaju blizu kuće, ali prema naučnicima koji su proučavali porodicu, njihov brat ponekad luta nekoliko kilometara i ima osnovne interakcije sa drugim seljanima. Niko od petoro ljudi, koji sada imaju otprilike između 25 i 41 godine, nije pohađao školu, ali su mogli da nauče dovoljno kurdskog da komuniciraju sa svojom porodicom.\nViše od dve decenije, postojanje porodice držano je u tajnosti - tajna za ostatak sveta sve dok dva britanska naučnika nisu videla neobjavljen rad turskog profesora 2005. godine.\nTurski naučnici su spekulisali da se radi o poremećaju koji je predložio evolucioni biolog Uner Tan, nazvan Sindrom Uner Tan - pri čemu ljudi koji pate od ovog sindroma njega hodaju četveronožke i imaju ozbiljne smetnje u razvoju- sugerišući da je to oblik "obrnute evolucije". Ali ovu teoriju je osudio britanski psiholog Nikolas Hamfri, koji ju je označio kao "neodgovornu" i "uvredljivu" nakon što je sam upoznao i posmatrao porodicu. Govoreći u dokumentarcu BBS-ija, profesor Hamfri je rekao:\n"Neću da pričam ništa o ovome, mislim da je opis ove porodice profesora Tana kao „devolucije“, kao evolucionog povratka, ne samo naučno neodgovoran već i duboko uvredljiv za ovu porodicu."\nZaključak profesora Tana odbacili su Hamfri i još dva britanska stručnjaka, neuronaučnik Rodžer Kejns i medicinski naučnik Džon Skojls, koji su tvrdili da je njihov hod posledica spajanja dva retka fenomena. Oni veruju da je to zbog genetskih i razvojnih okolnosti. Braća i sestre Ulas, čiji su roditelji rođaci, svi pate od urođenog oštećenja mozga, cerebelarne ataksije, što znači da im je teško da balansiraju na dve noge, pa je njihov motorički razvoj kanalisan u puzanje. Ali naučnici veruju da to nije "dovoljno objašnjenje" za ovakav hod, tvrdeći da je glavni faktor njihovog stanja u okolnostima i okruženju.\nDeca su do devet meseci puzala kao i obično na rukama i kolenima, ali su tada razvila ono što se naziva „medveđe puzanje“ – kretanje na rukama i nogama.\n„Mnoge stvari su bile čudne u vezi sa njima, znamo za početak, rekla nam je majka, puzali su na neobičan način“, rekao je profesor Hamfris u dokumentarcu. „Neki od njih su tada sigurno imali ovaj izuzetan problem sa ravnotežom, znamo da imaju čudne kosti. Mislim da je opis ove porodice profesora Tana kao „devolucije“, kao evolucionog povratka, ne samo naučno neodgovoran već i duboko uvredljiv za ovu porodicu."\nProfesor Nikolas Hamfri: „Znamo da je majka rađala bebe u izuzetno brzom nizu. Sedmoro dece je rođeno u roku od pet godina – četvoro od te dece je kasnije bilo četvoronožno. Mislim da uopšte ne treba da se čudimo – iako je ovo ekstremni slučaj – da kultura može biti toliko uticajna kada sve više shvatamo da je tako malo našeg ponašanja kao dece ili odraslih zapravo programirano genima, piše The Sun.\nGeni nam daju određene potencijale i oni su u interakciji sa kulturom u kojoj se nalazimo. "\n„Ako je postojanost četvoronožnog hodanja kod ovih braće i sestara rezultat ne samo slabo razvijenog mozga, već i kombinacije neobičnih faktora – genetskih, fizioloških, psiholoških i društvenih – onda, do te mere da je spoj ovih faktora u jednom - porodica koja je veoma neverovatna, to je sindrom koji se možda više nikada neće videti“, napisali su. "Međutim, čak i ako je to zaista jednokratno patološko stanje, mislimo da se iz toga mogu izvući antropološke lekcije. Jer, kao što smo naglasili na početku, hod ovih odraslih četvoronožaca ima karakteristike bez presedana, koje se ne vide ni kod novorođenčadi ni kod drugih primata: posebno, to je slučaj hodanja zglobom, u kombinaciji sa tipičnom ljudskom dvonožnom upotrebom zadnjih nogu."\nPorodica UlasTurskaČetveronošciporodica hoda četveronoškeFenomen


Akcija Čitajmo zajedno u susret festivalu knjige ČitamЧиташ! - LookerWeekly.com magazin\nSvečano otvoren 67/68. Martovski festival\nAkcija Čitajmo zajedno u susret festivalu knjige ČitamЧиташ!\n· 13/09/2017 ·1 min read\nKao najava festivala ČitamЧиташ i ove godine biće organizovana akcija “Čitajmo zajedno!”. U subotu, 16. septembra u 14 časova počinje okupljanje organizatora, prijatelja festivala i svih zainteresovanih sugrađana i slučajnih prolaznika. Ova akcija koja svake godine okupi više desetina ljubitelja knjiga ima za cilj širenje značaja knjige i čitanja, u bilo kom trenutku, na bilo kom mestu.\nEkipa ČitamЧиташ poziva vas da i ove godine iskoristite priliku da dovršite knjige koje trenutno čitate, a potom ih trampite na festivalu koji se održava 7. i 8. oktobra u bioskopu Zvezda. Ako kod sebe nemate nijednu knjigu koju biste mogli da čitate, možete jednu pozajmiti na licu mesta od nas. Za učesnike skupa ne postoji starosno ograničenje, na događaj su pozvani pripadnici svih generacija.\nFestival knjige ČitamЧиташ održava se peti, jubilarni put menja lokaciju i održava se 7. i 8. oktobra u bioskopu Zvezda! Očekuju vas zanimljive tribine, radionice, filmske projekcije i neizostavna trampa knjiga, koja će trajati sve vreme festivala, a ulaz je, kao i uvek, besplatan. ČitamЧиташ festival, koji se održava u okviru udruženja Evropa Nostra Srbija, posvećen je knjizi i ima za cilj čuvanje, rehabilitaciju i popularizaciju knjige kao medija. Osnovna aktivnost ovog festivala je razmena polovnih, pročitanih knjiga. Posetioci jednom godišnje imaju priliku da zamene pročitanu knjigu za neku drugu, kao i da učestvuju u različitim aktivnostima i radionicama koje su povezane sa knjigom, književnošću i edukacijom.\nUniverzitetska i kulturna saradnja sa Francuskom\nNA KANALU CINESTAR TV 1 POČINJE NEDELJA OSKARA


Nouvelle Vague ponovo u Beogradu - Rock SvirkeRock Svirke\nNouvelle Vague ponovo u Beogradu\nOvog proleća, Beograd će po četvrti put ugostiti francuski bosanova sastav Nouvelle Vague.\nNouvelle Vague će svoju novu pevačicu predstaviti beogradskoj publici 7. aprila u koncertno još neotkrivenom ambijentu Beko hale na Dorćolu.\nNouvelle Vague u Beograd stižu u punom sastavu i to u okviru svetske turneje na kojoj promoviše poslednji album „The Singers“. Pored pesama sa novog albuma, beogradska publika imaće priliku ponovo da čuje kako Nouvelle Vague izvodi i svoje čuvene obrade velikih hitova bendova Joy Division, Tuxedomoon, Depeche Mode, Sex Pistols, Talking Heads i mnogih drugih.\nBeograd su posetili poslednji put pre tri godine i tadašnja dva rasprodata koncerta ostala su upamćena, a tom prilikom videlo ih je preko 4.000 ljudi.\nFoto: Dom Secher\nNouvelle Vague u Barutani 22. avgusta\nHarizmatična Rikarda Parasol u Beogradu i Novom Sadu…\nKoncertni film grupe Depeche Mode – Live in Berlin\nPromocija albuma „Jedra“ sastava Lorna Wing u Feedback-u\nLorna Wing, Sara Renar i Real Pjano Trio sutra u Božidarcu…


NIN je prvi, pre skoro godinu dana, objavio da je otac ministra Stefanovića jedini vlasnik firme Junajted BG, koja je lane dobila dozvolu za izvoz i uvoz oružja. Ta firma se i danas nalazi i to na 215. mestu najnovijeg Spiska lica registrovanih za obavljanje spoljne trgovine naoružanjem i vojnom opremom, koji je Ministarstvo trgovine objavilo 6. septembra ove godine.\nZa ovu priču još čudnije je što Stefanović senior ne bi mogao da dobije dozvolu Ministarstva trgovine za trgovinu oružjem da prethodno nije pribavio saglasnost Ministarstva unutrašnjih poslova, na čijem je čelu upravo njegov sin. U svakoj iole normalnoj zemlji bio bi to više nego dovoljan signal nadležnim organima da ispitaju da li u tom slučaju postoji bilo kakav sukob interesa. A naročito da provere optužbe da li je privatna firma GIM, koju je Stefanović zastupao, od Krušika, čiji je vlasnik država, dobio mine i bombe po nižoj ceni nego javno preduzeće Jugoimport SDPR, kao što su objavili BIRN i Arms voč.\nTRAGOVI STEFANOVIĆA SENIORA\nOsim što je tvrdio da njegov otac nije vlasnik nijedne firme koja trguje oružjem, ministar policije je rekao da Branko Stefanović nije vlasnik preduzeća GIM. Istine radi niko to nije ni tvrdio, jer su BIRN i Arms voč objavili faksimil iz koga se vidi da je ministrov otac, zajedno sa vlasnikom GIM-a Goranom Todorovićem, Mirkom Manojlovićem i poslovnim partnerima iz Saudijske Arabije posetio fabriku Krušik iz Valjeva.\nStefanović senior se, dakle, u tom dokumentu navodi kao predstavnik, a ne kao vlasnik GIM-a. Sagovornici NIN-a, upoznati sa procedurama prilikom sklapanja ugovora o kupovini oružja, objašnjavaju da niko nijednu fabriku namenske industrije u Srbiji ne može da poseti bez odobrenja i najave. Takav dopis bio je dovoljan da BIRN i Arms voč otkriju da je Branko Stefanović direktno bio umešan u izvoz oružja iz Srbije.\nPrema zvaničnim informacijama, koje je NIN-u dostavilo Ministarstvo trgovine, prošle godine izdata je 371 izvozna dozvola, a ukupna ugovorena vrednost izvoza je bila 824,1 milion dolara.\nDoduše ne direktno preko svoje firme Junajted BG, već preko GIM-a, sa čijim vlasnikom, Goranom Todorovićem, već nekoliko godina blisko sarađuje. Njih dvojica su 4. decembra 2015, godinu i po nakon što je Nebojša Stefanović postao ministar unutrašnjihposlova, ortački osnovali Junajted BG. Obojica su do proleća prošle godine u toj firmi imali udeo od 50 odsto, a od 2. aprila 2018. Stefanović je jedini, stoodstotni vlasnik Junajteda BG. Ministrovog oca pokušao je da zaštiti i predsednik Srbije. „Prodaja oružja Saudijskoj Arabiji je dozvoljena, to nije krivično delo i zalagaću se da što više oružja prodamo“, rekao je Vučić na Pinku.\nKomentarišući optužbe da je Branko Stefanović kao predstavnik GIM-a najpre od valjevskog Krušika ugovorio kupovinu oružja po povlašćenoj ceni, a potom ga izvezao za Saudijsku Arabiju, Vučić je pozvao one „koji o tome govore da, ako imaju dokaze da je počinjeno krivično delo, neka ih dostave, a ako nemaju neka prestanu o tome da pričaju“. Nije predsednik ni pomislio da obeća da će nadležni organi sve to ispitati i otkriti da li je u celoj operaciji bilo korupcije, sukoba interesa, trgovine uticajem ili nekog drugogkrivičnog dela.\nNa stranu to što nikome od zvaničnika ništa sporno nije bilo u činjenici da je otac potpredsednika Vlade, dok je 2017. zastupao firmu GIM u pregovorima sa Krušikom, još uvek formalno bio stalno zaposlen u jednom državnom preduzeću, u Telekomu Srbija.\nIz te firme je i otišao u penziju, početkom 2018. Čak i da u ovoj priči nema nikakvih elemenata krivičnog dela, postoji nekoliko razloga zbog kojih bi u drugim državama već odavno zvonilo na uzbunu. U junu, na sajmu naoružanja i vojne opreme u Beogradu, koji je otvorio predsednik Vučić, ministar odbrane Aleksandar Vulin je izjavio da je u 2018. izvoz namenske industrije Srbije premašio 500 miliona dolara i da je bio tri puta veći nego 2011.\nMILIONI, DOZVOLE I ZVANIČNI PODACI\nPrema zvaničnim informacijama, koje je NIN-u dostavilo Ministarstvo trgovine, prošle godine izdata je 371 izvozna dozvola, a ukupna ugovorena vrednost izvoza je bila 824,1 milion dolara. Od toga je do sada, prema raspoloživim, ali nepotpunim podacima (sve izvozne dozvole važe godinu dana, dakle nekei do kraja 2019), realizovan izvoz od 290 miliona dolara. Za samo tri godine, od 2015. do 2017, devizni priliv od prodaje oružja strancima povećan je za 80 odsto - redom je rastao sa 304 miliona dolara na 442,5 miliona pa na 546 miliona dolara.\nI dok su prihodi od izvoza srpskog oružja dinamično rasli, skoro istim tempom padali su poslovni prihodi državnog preduzeća Jugoimport SDPR, na čije je čelo, kao v.d. direktora još u novembru 2012. postavljen kadar Srpske napredne stranke Jugoslav Petković, bivši načelnik opštinske uprave u Zemunu. Primera radi, u 2016. prihodi tog javnog preduzeća bili su 28,8 milijardi dinara, sledeće godine skliznuli su na 24,8 milijardi, a lane na16,2 milijarde dinara. Drugim rečima, pre tri godine prihodi Jugoimporta bili su 77 odsto veći nego lane!\nMnogo brže od ukupnih, strmoglavili su se prihodi Jugoimporta od izvoza. U 2016. od prodaje oružja i vojne opreme strancima na njegove račune slilo se više od 220 miliona dolara (24,7 milijardi dinara). Već sledeće godine prihodi od izvoza smanjeni su na 165 miliona dolara (17,7 milijardi dinara), a lane na 110 miliona dolara (11 milijardi dinara). S obzirom na to da je ukupan izvoz oružja značajno povećan, skoro udvostručen, a da su izvozni prihodi Jugoimporta 2018. bili upola manji nego dve godine ranije, više je nego jasno da je nekom drugom počeo da cveta posao.\nPre svega privatnim trgovcima, među kojima je i GIM. Uspon te firme počeo je nekako baš od trenutka kada je njen vlasnik krajem 2015. osnovao prvu zajedničku firmu sa Brankom Stefanovićem, koji je, da podsetimo, u to vreme formalno još bio radnik Telekoma Srbija. Iako je GIM licencu za trgovinu oružjem dobio davne 2005, pre ortakluka sa ocem ministra policije. Neto dobit u 2015. bila mu je tek nešto veća od prosečne mesečne neto plate u Srbiji – oko 390 evra. Za samo tri godineotkako su Stefanović i Todorović počeli zajedno da posluju, prihodi GIM-apovećani su 118 puta (sa 16,4 miliona na 1,9 milijardi dinara), a profit čak 3.146 puta (sa 47.000 na 148 miliona dinara).\nOsim dinamičnog rasta, iz finansijskih izveštaja GIM-a da se naslutiti još ponešto. BIRN je objavio da je ukupna vrednost svih ugovora GIM-a sa Krušikom vredna skoro 43 miliona dolara. Jedan od tih ugovora sklopljen je 2016, a tri prošle godine. Uvidom u finansijske izveštaje NIN je utvrdio da do 2017. prihodi GIM-a ni u jednoj godini nisu bili veći od 350.000 dolara, pa se postavlja opravdano pitanje da li bi - da Stefanović senior nije bio posrednik - državne fabrike oružjauopšte pregovarale o ugovorima vrednim nekoliko desetina miliona dolara sa firmom koja ima tako mali obrt?\nNIN je, takođe, izračunao da su od početka 2016. do kraja 2018. ukupni poslovni rashodi GIM-a bili oko 24 miliona dolara (2,5 milijardi dinara). Iz ta dva podatka - uz ogradu da izvozne dozvole važe 12 meseci, a pošto su tri ugovora sklopljena od 5. marta do 26. juna 2018. deo poslova sigurno je realizovan u ovoj kalendarskoj godini - može se izračunati da je GIM do sredine 2019. valjevskoj fabrici trebalo da isplati još oko 20 miliona dolara za ugovorene mine i ručne bombe.\nSUMNJIVO POSLOVANJE I DUGOVI\nJavnost bi trebalo da zna da li je taj dug Krušiku u celini isplaćen, jer ima indicija da GIM - osim što je imao privilegiju da oružje i vojnu opremu nabavlja po nižim cenama od svih ostalih, pa čak i od državnog Jugoimporta – tu robu još uvek nije platio. Ukoliko su ove sumnje opravdane, onda tu zaista nisu čista posla. Dobri poznavaoci prilika na tržištu naoružanja za NIN objašnjavaju da obično fabrike od kupaca traže da bar deo narudžbine plate unapred. Kada naručena roba bude proizvedena, krajnji kupac, sa posrednikom dođe da je pregleda i preuzme. To je uobičajena procedura, samo je pitanje da li kupac mora da plati avans 30, 50 ili 70 odsto.\nU ovom slučaju postoji sumnja da je GIM dobio robu, a da je pre toga nije u potpunosti isplatio. Ukoliko seto zaista desilo, to bi bilo prvi putu istoriji da neka fabrika namenskeindustrije finansira posrednika, tvrde sagovornici NIN-a, uz opasku da bi time valjevska fabrika mogla u nezavidan položaj dovesti ne samo sebe, već i svoje dobavljače, jer Krušik za mine „košuljice“ uzima od kovačnice, koja posluje kao deo Jugoimporta SDPR, od „Milana Blagojevića“ iz Lučana kupuje barut... Ako u dogledno vreme u tim fabrikama bude ugrožena likvidnost i ako, na primer, počnu da kasne plate, neko će možda i tražiti odgovor na pitanje zašto se to dešava.\nPreduzeće SDPR Jugoimport, Velika Plana\nOca ministra policije među trgovcima oružjem bije glas da je pokušao da obezbedi privilegovano mesto za GIM u još nekim fabrikama namenske idustrije, pa i u Prvom partizanuiz Užica. To je jedna od boljih fabrika namenske industrije, koja je lane poslovne prihode povećala sa osam na devet milijardi dinara, a nekoliko godina posluje sa profitom.\nNa sreću Užičana, otkako su pojedini mediji u Srbiji počeli da pišu o poslovima Branka Stefanovića, on je počeo za nijansu manje da se javno eksponira. Za razliku od Branka i Nebojše, treći Stefanović, Nemanja nije se javno eksponirao. No, uprkos tome KRIK je svojevremeno objavio dokumenta koja dokazuju da je rođeni brat Nebojše Stefanovića bio poslovni partner Jugoslavu Petkoviću, koji je u to vreme kao kadar SNS-a bio načelnik opštinske uprave u Zemunu. NIN je utvrdio da njih dvojica i danas imaju po 25 odsto u firmi Dajrekt print, čije je sedište u Ulici Ljutice Bogdana 1, na stadionu Crvene zvezde.\nNameće se pitanje zašto Todorović tvrdi da je dugoročne zajmove bez kamate davao navodno drugim svojim preduzećima, a u stvari je novac pozajmljivao dvema firmama, od kojih je u jednoj samo ortak sa Brankom Stefanovićem, a u drugoj je otac ministra policije jedini vlasnik.\nVeć nekoliko godina Dajrekt print APR-u ne dostavlja finansijske izveštaje, već izjavu da nije imala nikakvih poslovnih aktivnosti. Partner ministrovog brata Nemanje, Jugoslav Petković preneo je svoja upravljačka prava u toj firmi na direktora, ali tek u decembru 2016, dakle četiri godine nakon što je postavljen za v.d. direktora Jugoimporta. I ova epizoda na izvestan način ukazuje na prilično isprepletane rodbinske i političke veze privatnih i državnih trgovaca oružjem.\nTRGOVCI, PARTNERI, MILIONERI\nOsim što zajedno trguju oružjem, NIN je otkrio još neke zanimljive poslovne odnose Stefanovića i Todorovića. GIM je, naime, u svom finansijskom izveštaju za 2018. iskazao i „dugoročne finansijske plasmane“ od 50 miliona dinara. Od toga je 26,6 miliona dinara pozajmio Junajtedu BG (šest miliona) i Vorldvajd konstrakšn end inženjiring kompani (20,6 miliona), za koje Todorović navodi da su to njegova „zavisna pravna lica“, u kojima GIM ima 100 odsto vlasništva. Prava istina je da je Stefanović već godinu i po jedini vlasnik Junajteda BG, a u Vorldvajd konstrakšn end inžiniering kompani obojica imaju po 50 odsto.\nZbog toga se i nameće pitanje zašto Todorović tvrdi da je dugoročne zajmove bez kamate davao navodno drugim svojim preduzećima, a u stvari je novac pozajmljivao dvema firmama, od kojih je u jednoj samo ortak sa Brankom Stefanovićem, a u drugoj je otac ministra policije jedini vlasnik. Uz pomenute, on je jedini vlasnik još dve firme, Junajted BG Vorldvajd i Seven stars kompani. Trgovanje oružjem u Srbiji počelo je da cveta pre nekoliko godina, kada su naglo pojačane porudžbine iz Saudijske Arabije.\nU međuvremenu, tražnja je počela da jenjava, ali je ovaj biznis i dalje isplativ. Dobar primer je i Partizan tek, firma koju je 2015. kupio jedan od najpoznatijih trgovaca oružjem Slobodan Tešić, koji je svojevremeno bio na crnoj listi SAD. Iako su poslovni prihodi te firme prošle godineskoro prepolovljeni, sa 5,25 na 2,89 milijardi dinara, njen neto profit je povećan za 91 odsto, sa 174 miliona na 333 miliona dinara. Upućeni tvrde da Partizan tek, kojem je u decembru 2018. Tešić pripojio drugu svoju kompaniju, Tehnoglobal sistems, nije jedina firma preko koje on posluje.\nSagovornici NIN-a, upućeni u ovaj biznis, ističu da većina privatnih firmi koje se bave izvozom oružja podseća na zvezde padalice. Naglo se pojave, zasijaju, pa nestanu sa tržišta. U takve, po svemu sudeći spada i Krupnik, koji Arms voč pominje kao kompaniju koja je 2016. sa Krušikom potpisala ugovor vredan 69,7 miliona dolara. I zaista, te 2016.\nKrupnik je od izvoza prihodovao 1,2 milijarde dinara, naredne godine čak 2,9 milijardi, da bi lane pao na samo 638 miliona dinara. Izvori NIN-a tvrde da je sve ugovore sa GIM potpisao bivši direktor Krušika Mladen Petković. Njega je u decembru 2018. nasledio Vladan Lukić, a rođak v. d. direktora Jugoimporta Jugoslava Petkovića je 23. novembra „prekomandovan“ za novog direktora Zastava oružja iz Kragujevca. Isti izvori navode da pre dolaska u Jugoimport, odnosno u Krušik i Zastava oružje, Jugoslav i Mladen Petković nisu radili u namenskoj industriji i da ih je na ta mesta postavio SNS.\nDa li je Branko Stefanović, nekadašnji gitarista u vokalno-instrumentalnom sastavu Kurcšlus, svestan kakav je kurcšlus napravio u državi? Ili je logičnije pitanje, koliko je država zaslužna što je Stefanović senior tek uoči penzionisanja, pod stare dane, shvatio da možda ima smisla za biznis. I da li bi taj dar otkrio da Stefanović junior pre toga nije seo u ministarsku fotelju.


okrug - Stranica 2 od 4\nsreda , 8 decembra 2021\nPočetna/Oznaka: okrug (page 2)\nTag Archives: okrug\nNiška sela budućnost razvoja agroturizma\n12. septembra 2018.\tAGRO, BIZNIS, TURIZAM 0\nKonferencija „UPOZNAJTE NIŠ, GRAD ZA SVA ČULA“ o posebnim oblicima turizma održana je danas u Oficirskom domu od 10 časova.\nDan boksa u Nišu\n15. avgusta 2018.\tMANIFESTACIJE, ZANIMLJIVOSTI 0\nDan boksa održan je u organizaciji Bokserskog saveza Srbije, GO Medijana i Nišavskog upravnog okruga, a u saradnji sa BK “Vitez” i BK “Naissus” iz Niša na mostu kraj tvrđave u utorak 14. avgusta.\n“Festival meda” sredinom oktobra u Medveđi\n14. avgusta 2018.\tAGRO, BIZNIS, MANIFESTACIJE, MED, TRADICIJA, TURIZAM, ZLATNE RUKE 0\nU okviru projekta nemačke razvojne saradnje Podsticanje zapošljavanja mladih koji realizuje nemačka organizacija za međunarodnu saradnju GIZ, pčelarsko udruženje “Apis” u saradnji sa opštinom Medveđa, u drugoj nedelji oktobra, organizovaće prvi „Festival meda“.\nGume i cigarete izvozni aduti sa područja Privredne komore Niš\n8. maja 2018.\tBIZNIS 0\nPrema statističkim podacima o spoljnotrgovinskoj razmeni u prvom kvartalu tekuće godine, na području koje pokriva PKS-RPK Nišavskog, Pirotskog i Topličkog upravnog okruga, ostvaren je ukupni promet u oznosu od 700,8 mil. dolara, što u odnosu na isti period u 2017. godini predstavlja povećanje od 188,2 mil.dolara (36,7%).\nNovo lice pijace\n2. marta 2018.\tAGRO, BIZNIS 0\nNa inicijativu načelnice Nišavskog upravnog okruga Dragane Sotirovski a u saradnji sa Gradskom opštinom Medijana i JKP „Parking servisom“ počelo je postavljanje kanti za komunalni otpad na pijaci „Boko Buha“, na Bulevaru Nemanjića u Nišu.\nPo 100 hiljada dinara za osam mladih preduzetnika\n29. juna 2017.\tAGRO, BIZNIS 0\nMladi preduzetnici koji su se opredelili se za poslove uzgoja pčela, ketering servisa, proizvodnje behaton ploča, sadnje lekovitih biljaka, kompasta…dobili su finansijsku pomoc za nabavku materijala i opreme.


Burno u Crnoj Gori, premijer Krivokapić teško optužio predsjednika Đukanovića: "Jasno je ko je generator svih tenzija u Crnoj Gori"\n“Izjava predsjednika Mila Đukanovića o ustoličenju Mitropolita crnogorsko-primorskog Joanikija potpuno je ogolila inspiratora i inicijatora tenzija u Crnoj Gori, saopštio je premijer Crne Gore Zdravko Krivokapić.\n“Apsolutno je pravo Mitropolije crnogorsko-primorske da ustoličenje Mitropolita obavi u vjekovnom sjedištu svoje Mitropolije na Cetinju i država će obezbjediti sve neophodne uslove da SPC kao najdominantija vjerska zajednica u Crnoj Gori po broju svojih vjernika, ostvari svoje Ustavom zagarantovano pravo”, kazao je Krivokapić.\nOn je istakao da je najmanje važno gdje će toga dana biti predsjednik Đukanović, ali da je važno pozvati ga da prestane da izaziva i podgrijava sukobe, podjele i tenzije i to sve, očigledno, kako navodi, sa ciljem da spriječi ili stavi u drugi plan borbu protiv organizovanog kriminala, koja iz dana u dan napreduje.\n“Ono što Đukanović, kao predsjednik Crne Gore mora već jednom naučiti je da štiti Ustav Crne Gore i ustavnu vjersku slobodu Srpske pravoslavne crkve da ustoličenje obavi onamo gdje ima svako pravo da ga obavi, na Cetinju, i da jednom stane u zaštitu vjerske slobode Crkve koju je, dok je njegova partija bila na vlasti, do beskraja proganjao, a koja ga je dobro naučila šta znači biti slobodan i ustavan”, zaključio je Krivokapić.\nCrna GoraMilo ĐukanovićSPCZdravko Krivokapić\nPrevious article Neugodna situacija: Pogledajte kako Aleksandar Vučić pred kamerom ispravlja ministra, ovaj sve objavio na Instagramu…\nNext article Ko bi rek’o čuda da se dese: Miralem Pjanić izgleda konačno “ugledao” svjetlo na kraju tunela!\nPremijer Crne Gore Zdravko Krivokapić: “Bez obzira što sam vjernik, odlučio sam da zaštitim državu”


TRAMP PORUČIO: Majk, uradi to, vreme je za ekstremnu hrabrost! (VIDEO) - Naša Borba\nIstovremeno, više republikanskih senatora najavilo da će na sednici Kongresa pokušati da ospori odluku elektorskog koledža.\nŠesti januar je dan kada je predviđeno da Oba doma Kongresa, Senat i Predstavnički dom održe zajedničku sednicu za potvrđivanje rezultata od 3. novembra. Pens će, kao predsednik Senata, biti taj koji će potvrditi pobedu.\nPristalice Donalda Trampa okupile su se u Vašington na poziv američkog predsednika koji je zakazao skup “ Spasimo Ameriku“ zbog izbornih rezultata za koje Trampov tim tvrdi da su neregularni. Istovremeno, Kongres u Vašingtonu danas treba da potvrdi izbor novog predsednika SAD.\nOba doma Kongresa, Senat i Predstavnički dom, razmotriće na sednici rezultate elektorskog koledža, koji je odlučio da je pobednik predsedničkih izbora kandidat demokrata Džozef Bajden. Prema zvaničnim rezultatima, on je prikupio 306, naspram 232 elektorska glasa republikanskog kandidata i aktuelnog predsednika SAD Donalda Trampa.\nI pored rezultata elektorskog glasanja, republikanci se i dalje bore da vlast ne predaju demokratama i tvrde da su izbore pratile brojne neregularnosti.\nViše republikanskih senatora najavilo da će danas na sednici Kongresa pokušati da ospori odluku elektorskog koledža.\nPrethodni tekstZAMALO OKRŠAJ: Policija Crne Gore sprečila sektaše da zapale sveću!\nSledeći tekstZLO: Nenaoružanu ženu ubio visokorangirani policajac! (UZNEMIRUJUĆI VIDEO)


Ministar finansija Republike Srpske Zora Vidović rekla je da je setom predloga zakona o povećanju plata zaposlenih u javnom sektoru Srpske predviđeno povećanje plata od tri do pet odsto.\nObrazlažući u Narodnoj skupštini Republike Srpske predlog seta ovih zakona, Vidovićeva je rekla da je isti princip kod povećanja plata u svim predlozima ovih zakona, piše Srpskainfo.\nVidovićeva je rekla da je za sprovođenje predloga zakona za povećanje plata zaposlenih u javnim ustanovama u oblasti zdravstva potrebno obezbediti 17 miliona KM na godišnjem nivou.\nOna je navela da je za sprovođenje predloga zakona o izmenama Zakona o platama zaposlenih u javnim službama Republike Srpske potrebno obezbediti dodatna sredstva u iznosu od 2,1 milion KM.\nPrema njenim rečima, za sprovođenje predloga zakona o izmenama i dopunama Zakona o platama zaposlenih u oblasti visokog obrazovanja i studentskog standarda potrebno je obezbediti dodatna tri miliona KM.\nVidovićeva je rekla da je za sprovođenje predloga zakona o izmenama i dopuni Zakona o platama zaposlenih u osnovnim i srednjim školama i đačkim domovima potrebno obezbediti 14,8 miliona KM.\nOna je navela da je za sprovođenje predloga zakona o izmenama i dopunama Zakona o platama zaposlenih u oblasti kulture potrebno obezbediti dodatnih 600.000 KM, dok je za sprovođenje predloga zakona o izmenama Zakona o platama zaposlenih u organima uprave Republike Srpske potrebno obezbediti 4,2 miliona KM.\nVidovićeva je rekla da je za sprovođenje predloga zakona o izmenama Zakona o platama zaposlenih u Ministarstvu unutrašnjih poslova Republike Srpske potrebno obezbediti 12,2 miliona KM, dok je za sprovođenje predloga zakona o izmenama Zakona o o platama zaposlenih u institucijama pravosuđa potrebno obezbediti 2,1 milion KM.\nKada je reč o predlogu zakona o izmenama i dopuni Zakona o platama i naknadama sudija i tužilaca u Republici Srpskoj, Vidovićeva je rekla da ove kategorije primaju plate po posebnom zakonu, tako da se u ovom zakonu menja samo prelazak sa neta na bruto platu.\nZora Vidović Plate Budžet Vlada RS\n"Pregovorima doći do najboljih rešenja": Cvijanovićeva o povećanju plata i penzija u Srpskoj


Na Kalibunaru mu pronašli drogu, a u kući na Bojni dodatne količine | Travnicki INFO\nNa Kalibunaru mu pronašli drogu, a u kući na Bojni dodatne količine\nIntenzivno postupajući po planu pojačanih mjera i radnji u cilju suzbijanja i sprečavanja zloupotrebe opojnih droga, policijski službenici Sektora kriminalističke policije MUP-a SBK/KSB Travnik su 28.03.2018. godine ,oko 22:00 sata u ulici Kalibunar, općina Travnik, izvršili kontrolu i pregled lica E.M., rođen 1992. godine iz Travnika.\nTom prilikom, kod istog je pronađena određena količina materije za koju se sumnja da se radi o opojnim drogama Cannabis i Speed.\nIstog dana, u periodu od 23:15 do 23:45 sati, izvršen je i pretres kuće koju koristi E.M., ulica Bojna, općina Travnik, gdje je također pronađena određena količina materije za koju se sumnja da su opojne droge Cannabis i Speed.\nPo kompletiranju predmeta, protiv navedenog lica nadležnom tužilaštvu biće podnesen Izvještaj o počinjenom krivičnom djelu neovlaštena proizvodnja i stavljanje u promet opojnih droga.\nTagsBojna Cannabis droga Kalibunar MUP SBK/KSB pronađena speed Travnik\nNa farmi kod Travnika pronađena automatska puška\nPolicijski službenici rasvijetlili krađe u Polju Slavka Gavrančića i ulici Zenjak


BiH i Hrvatska u Briselu o otvorenim pitanjima\nNa tehničkom/ekspertnom nivou razgovarat će se o najvažnijim aspektima otvorenih pitanja između BiH i Hrvatske - izjavio je ministar-savjetnik Nebojša Regoje, načelnik Kancelarije za odnose s javnošću Ministarstva vanjskih poslova BiH.\nTo uključuje pitanje pristupa luci Ploče od Bosne i Hercegovine, izgradnju graničnih prijelaza s inspekcijskim nadzorom (BIP) i potrebnu infrastrukturu, te izvoz bosanskohercegovačkih proizvoda u Hrvatsku, precizirao je Regoje, i dodao da na predstojećem sastanku u Briselu na dnevnom redu mogu biti i druga pitanja za koje se izrazi interes u pripremi sastanka.\nKomesar za proširenje EU Štefan Füle sazvao je prvi sastanak "trilaterale" na ministarskom nivou u Briselu 19. septembra radi rješavanja otvorenih bilateralnih pitanja BiH i Hrvatske prije punopravnog članstva Hrvatske u EU.\nDelegacije su na tom sastanku u Briselu predvodili ministri vanjskih poslova BiH i Hrvatske Zlatko Lagumdžija i Vesna Pusić, a EU su predstavljali komesari za različite oblasti. Na sastanku u Briselu trebalo da bude dogovoren i termin narednog trilateralnog sastanka na ministarskom nivou.


Od 1. aprila mozete da promenite operatera za fiksni telefon - SJENICA.com forum\nSJENICA.com forum » Vijesti - Vase i nase » Vijesti iz Srbije » Od 1. aprila mozete da promenite operatera za fiksni telefon\nOd 1. aprila mozete da promenite operatera za fiksni telefon\nProtokol o implementaciji Pravilnika o prenosivosti broja u javnim telefonskim mrežama na fiksnoj lokaciji potpisali su 3. marta predstavnici Republičke agencija za elektronske komunikacije (RATEL) i operatora – Telekom Srbija, Telenor, SBB, IKOM, Invest Inženjering Beograd, Najt Development Suport i Džet TV.\nOd 3. do 21. februara uspešno je obavljeno testiranje komutaciono-signalizacione mreže između Telekoma Srbija i Telenora, SBB-a i Orion telekoma, a do kraja meseca se očekuje završetak testiranja sa ostalim operatorima.\nPravilnik o prenosivosti broja, koji je donet na sednici UO RATEL-a 24. juna 2011. godine, propisuje uslove koje treba da ispune operatori, pretplatnici i Agencija, pri čemu se odredbe ne odnose na operatore javne mobilne komunikacione mreže i nacionalne brojeve za usluge javne mobilne komunikacione mreže iz Plana numeracije.\nTakođe, Pravilnik predviđa da pretplatnik koji je izvršio prenos broja ne može ponovo da traži prenos istog broja u periodu kraćem od šest meseci, kao i da pretplatnik od operatora primaoca broja ne može da zahteva prenošenje dodatnih usluga koje je imao kod prethodnog operatora.\nPodnošenje zahteva za prenos broja operatoru primaocu broja ujedno se smatra i zahtevom za raskid ugovora između pretplatnika i operatora davaoca broja, a ugovor se raskida u trenutku isključenja broja iz prethodne mreže.\nTakođe, Ugovorom o interkonekciji operatori ne mogu određivati veće cene za pozive prema prenetim brojevima, u odnosu na pozive prema neprenetim brojevima, koji se upotrebljavaju za pružanje istih telefonskih usluga.\nDirektor RATEL-a, Milan Janković, nedavno je izjavio da do sada izvršeni testovi pokazuju da je primena usluga spremna, a ukoliko dođe do određenih problema oni će se ispravljati u hodu, dodavši da je korišćenje ADSL-a komercijalna stvar operatora, pri čemu bi se menjala njihova standardna ponuda ukoliko se to pokaže kao značajan problem.\nJanković je podsetio da je prema preliminarnim podacima u 2013. godini bilo oko tri miliona fiksnih korisnika, i da se ne može predvideti broj prenetih brojeva, jer postoji devet operatora od kojih neki već imaju licencu.\nDirektor Operacija u Orion telekomu, koji nije potpisao Protokol o implementaciji Pravilnika o prenosivosti broja, Ivana Bojović, kazala je da je ta kompanija tehnički i komercijalno spremna za uslugu prenosa broja u fiksnoj telefoniji, ali da nisu spremni da stave potpis na nešto što može da bude bolje.\nPrema njenim rečima, jedan od problema odnosi se na ukidanje ADSL-a ukoliko korisnik želi da prenese broj iz jedne mreže u drugu, a takvih korisnika je oko 700.000.\nDirektor Sektora za regulatorno pravni-okvir Telekoma Srbija, Slobodan Terzić, rekao je da oko 540.000 korisnika neće biti u mogućnosti da prenese broj u drugu mrežu, jer su priključeni na analogne i stare digitalne sisteme.\nKada je reč o ADSL-u, Terzić je predočio da postoji mogućnost da operatori od Telekoma Srbije iznajme lokalnu petlju, odnosno veze koje idu bakarnim kablovima, i da tako pružaju tu uslugu korisnicima.\nTakođe, kako je naveo, svaki korisnik koji prenese broj kod nekog kablovskog operatora, taj operator će mu preko pristupne mreže omogućiti telefonski servis, kao i sve druge dodatne servise televiziju, internet…\nMozda bude april,april\nhahahaha za to ti u srbiji nije potreban prvi april. hahahaha\naprila, fiksni, mozete, operatera, promenite, telefon


Proizvođači svinja u Srbiji: Pandemija kovid 19 i pad cena smanjili broj za oko 1,5 miliona komada - Politički.rs\nImage by Yair Ventura Filho from Pixabay\nPad cena žive vage svinja u Srbiji zbog smanjene tražnje od kada je počela pandemija kovid-19 smanjili su broj svinja za oko 1,5 miliona jer proizvođači gase proizvodnju kako bi smanjili gubitke, rekao je danas predsednik Sabora proizvođača agroprivrede Srbije (SPAS) Zoran Milićević.\n“Smanjena tražnja svinjskog mesa od kada je počela pandemija i poskupljenje stočne hrane od početka ove godine za po više desetina odsto, zavisno od vrste, naterali su proizvođače da smanjuju ili potpuno ukidaju proizvodnju tovnih svinja”, rekao je Milićević.\nMinistarstvo poljoprivrede, kako je rekao ne brine što se gase male farme u domaćinstvima po selima “jer misle da su važne samo velike farme”.\n“Srbiji je za njene potrebe potrebno oko šest-sedam miliona svinja, a sda nema više od oko tri miliona. U Ministarstvu poljoprivrede ne brinu što se gašenjem farmi svinja po domaćinstvima u selima, gase i sela i ljudi beže u gradove ili inostranstvo”, rekao je Milićević.\nOn je rekao da je od države traženo i da se oformi fond u koji bi se slivao po dinar od svakog prodatog proizvoda kako bi se tim novcem pomoglo proizvođačima u situaciama kada, kao sada, dodje do poremećaja cena, ali da ni to nije prihvaćeno.\nTags: CENA PROIZVOĐAČI STOČARSTVO SVINJE SVINJOGOJSTVO TOV\nPrevious Sindikat penzionera “Nezavisnost”: Vučić da vrati MILIJARDU EVRA što je oteo, a ne da manipuliše s penzionerima i kupuje glasove pred izbore\nNext Ivent industrija: Nećemo poštovati zabrane, spremni da blokiramo ulice, fabrike…


SportDC - Vesti - Jahorina - Jahorinska gondola u Beogradu\n12.10.2019 Jagoš Jagoš\nPromocija gondole u Beogradu\nOlimpijski centar „Jahorina“ bogatiji je od ove godine za još jednu turističku atrakciju – Gondolu „Javor Partizan“, koja je predstavljena na konferenciji za medije u Beogradu. Brojne zvanice imale su priliku da u centru Beograda vide kabinsku gondolu čije svečano otvaranje je zakazano za 30. novembar na olimpijskoj lepotici.\nTim povodom, generalni direktor OC Jahorina Dejan Ljevnaid, istakao je:\n„U prethodnim danima ste bili u prilici da u centru Beograda vidite izgled jedne od ukupno 36 kabina koliko demo ih imati na Jahorini. Gondola je dužine 1.100 metara ima i jednu VIP kabinu prilagođenu za posebne prilike, a ukupnog je kapaciteta 2.700 skijaša po satu. Ova investicija vredna je osam miliona evra i povezade deo skijališta Prača sa delom skijališta Poljice, a trasa de raditi i kada ostale instalacije zbog vremenskih prilika to nisu u mogudnosti. Uz gondolu smo izgradili i tri skijaške staze, uređene po FIS standardima, dužine pet kilometara, zaštidene vetroustavima i prekrivene sistemom osnežavanja“.\nLjevnaid je poručio da je cilj promocije ujedno i najava zimske sezone, a da lokacija nije izabrana slučajno.\n„Naše statistike govore da više od 50 odsto gostiju na Jahorini dolaze iz Srbije, što nam je posebno drago. S obzirom da smo ovo leto radili više nego ikada i uspešno realizujemo 10 velikih infrastrukturnih projekata koji de zimu na Jahorini učiniti još komfornijom za turiste i skijaše, čast nam je da to sve promovišemo u Beogradu. Jahorina definitnivno postaje prepoznatljiv brend u zemljama regiona i šire, što je svakao u našem interesu“, dodao je generalni direktor OC Jahorina.\nŠef Predstavništva Republike Srpske u Srbiji Mlađen Cicovid zahvalio je svim prisutnima što daju doprinos da turistički proizvod sa Jahorine i Jahorina kao turistička destinacija RS bude dostupna svima onima koji žele svoj odmor da provedu na Jahorini\n. „Nama u Predstavništvupredstavlja posebno zadovoljstvo da radimo na promociji Jahorine u Srbiji, pre svega, zbog činjenice da je Vlada Republike Srpske svojim odnosom i izdvajanjem sredstava za sve ono što se radi na Jahorini jasno pokazala šta je Jahorina kao turistički proizvod. Takođe, jako jevažno kada imate menažment koji je posveden poslu i prati svetske trendove“, dodao jeCiicović.\nNakon Beograda, gde promocija gondole traje do ponedeljka 14. oktobra, od 17. do 21. oktobra promocija se nastavlja i u Novom Sadu na Trgu slobode


Građanske Inicijative | JCC : Obezbediti prostor i uslove za delovanje organizacija civilnog društva u Srbiji\n20 Feb JCC : Obezbediti prostor i uslove za delovanje organizacija civilnog društva u Srbiji\nZajednički konsultativni odbor civilnog društva između Srbije i EU (EU-Serbia Civil Society Joint Consultative Committee – JCC) je 5. februara 2021. održao svoj 11. sastanak u onlajn formatu. JCC je jedno od tela osnovanih u okviru Sporazuma o stabilizaciji i pridruživanju između Srbije i Evropske unije, koje omogućava predstavnicima EU i srpskog civilnog društva da nadgledaju pregovore o pridruživanju, razgovaraju o pitanjima od zajedničkog interesa i ukažu na probleme koje treba rešiti na srpskom putu ka Evropskoj uniji.\nU sklopu diskusije o trenutnom stanju u odnosima između EU i Srbije i procesu pristupanja, na sastanku je konstatovano da u poslednjih godinu dana nije otvoreno nijedno novo pregovaračko poglavlje, ali da je Srbija usvojila izmenjenu metodologiju pregovora. Pored toga, istaknuto je da se očekuje nastavak reforme sudstva, kao i jačanje slobode izražavanja i slobode medija. U drugom delu sastanka, JCC je usvojio Zajedničku deklaraciju, u kojoj je naglašena važnost i uloga snažnog i aktivnog civilnog društva, posebno u aktuelnom političkom kontekstu u Srbiji. Upućen je jasan apel da se civilnom društvu osiguraju potreban prostor i uslovi, kako bi se njegova poruka istinski čula i uzela u obzir.\nU deklaraciji, JCC je pozvao na veću transparentnost finansiranja organizacija civilnog društva (OCD) iz javnih izvora, pogotovo s obzirom na pandemiju COVID-19. Istaknuto je da je neophodno bolje praćenje sprovođenja javnih konkursa, kao i bolje definisanje kriterijuma za javnu finansijsku podršku, kao i da se pandemija i preraspodela sredstava pod vanrednim stanjem ne mogu koristiti kao osnov za obustavu postupaka dodele grantova za OCD. Pored toga, skrenuta je pažnja da je neophodno obezbediti podsticajno okruženje za OCD da učestvuju u procesima donošenja odluka na svim nivoima vlasti, i ponovljen poziv za duže periode za javne konsultacije i bolje razmatranje i praćenje komentara na nacrte zakona, kao i za veće učešće OCD u praćenju primene propisa nakon njihovog usvajanja.\nDalje, JCC je skrenuo pažnju na kontinuirano sužavanje prostora za delovanje civilnog društva u Srbiji, uz poseban osvrt na delovanje takozvanih “vladinih nevladinih organizacija” (GONGO), i na postupanje Uprave za sprečavanje pranja novca i finansiranja terorizma iz jula prethodne godine, kada je ovaj organ od banaka bez potrebnih osnova sumnje zahtevao podatke o finansijskim transakcijama niza organizacija i pojedinaca iz sfere medija i civilnog društva. JCC se pridružio zabrinutostima eksperata Ujedinjenih nacija za ljudska prava, koji su pokrenuli postupak protiv Srbije po ovom pitanju, kao i naknadnim zabrinutostima Radne grupe za finansijske akcije (FATF) i Komiteta Saveta Evrope MONEYVAL iskazanim u okviru ovog postupka.\nTakođe, JCC u deklaraciji najoštrije osuđuje napade predstavnika vlade, parlamenta i režimskih medija na OCD, i poziva srpske vlasti da učine sve što je u njihovoj moći kako bi privele pravdi počinioce, kao i one koji su napade naredili.\nTekst Deklaracije možete preuzeti ovde.


Radončić: Problem migranata u Tuzli bit će ubrzo riješen\nNedjelja, 08 Ožujak 2020 01:52\nMinistar sigurnosti u Vijeću ministara Fahrudin Radončić najavio je da će za petnaestak dana biti riješen problem ilegalnih migranata u Tuzli.\n“Ova igra s ilegalnim migrantima mora prestati i da se pošalju poruke koje će obeshrabrivati njihov dolazak”, rekao je Radončić nakon današnjeg razgovora s gradonačelnikom Tuzle Jasminom Imamovićem o rješavanju migrantske krize na području grada.\nOn je naglasio i da EU mora biti solidarna s BiH, budući da će, kako je istakao, koliko god da napravi migrantskih centara neko iz Unije tražiti da se smjesti još migranata.\nRadončić je istaknuo da je kao ministar sigurnosti dobio podršku kompletnog Vijeća ministara za ono što radi i zagovara u posljednja dva mjeseca, a to je da BiH ne može biti plato za migrante.\n“Nama ne može biti važnija sigurnost ilegalnog ekonomskog migranata od našeg građanina i od BiH”, rekao je Radončić.\nOn je ocijenio da je BiH u najtežem geografskom položaju, jer Srbija i Crna Gora u slučaju velikih migrantskih priljeva može ih propustiti te će se oni naći u BiH pred hrvatskom granicom, a BiH “nema gdje”.\nRadončić je najavio da uskoro putuje u Crnu Goru, Srbiju, a potom i u Beč na konferenciju ministara unutarnjih poslova u vezi s problemom rješavanja migrantske krize, te naglasio da se mora lobirati da odgovor na migrantsku krizu bude sveobuhvatan.\nRadončić je napomenuo da je riječ o ljudima koji su povezani s trgovcima ljudima, kao i da je u pitanju globalno preseljavanje s jednog kontinenta na drugi, gdje je BiH posljednja i najteža točka, odnosno “pravi čep”.\nMinistar sigurnosti u Vijeću ministara je naglasio da je on protivnik izgradnje novih zidanih objekata za ilegalne migrante.\n“Granice će se zatvarati u okviru naših kapaciteta, ali BiH ne može praviti centre od bivših vojarni ili tvrdih objekata”, rekao je ministar sigurnosti.\nRadončić je zahvalio Imamoviću za konstruktivan razgovor, ali i građanima Tuzle koji su preko legitimnih predstavnika donijeli odluku da se za Graničnu policiju izdvoji 120.000 KM, odnosno za jačanje graničnih kapaciteta.\nImamović je ocijenio da dolazak Radončića u Tuzlu, u vrijeme kada je kriza s migrantima skoro eskalirala, govori u prilog činjenici da ministar sigurnosti ne bježi od problema nego da im ide u susret.\n“Građani BiH imaju pravo na sigurnost, miran život, ekonomski razvoj, razvoj turizma. Oni ničim nisu skrivili ovaj globalni problem pokretanja naroda s dva kontinenta”, rekao je Imamović.\nRadončić je nastavio razgovore s premijerom Tuzlanske županije Denijalom Tulumovićem i njegovim suradnicima o migrantskoj krizi.


NDMBG: Umesto da kupuju automobile funkcioneri da počnu da se voze GSP-om - Izazov\nNovi magazin 13. juna 2019. 14:33\nInicijativa „Ne davimo Beograd“ pozvala je danas funkcionere GSP-a da podele sudbinu građana i počnu da koriste usluge svog preduzeća, umesto što rasipaju novac i uzimaju u zakup 32 luksuzna automobila.\n„Gradsko saobraćajno preduzeće Beograd je u jednoj od najgorih situacija u svojoj istoriji. Usluge koje pružaju su poražavajuće i ponižavajuće za sve građane Beograda, a finansijski rezultati su katastrofalni“, navodi se u saopštenju i dodaje da grad i rukovodstvo firme privatizuju delove poslova tog važnog preduzeća kroz davanje najisplativijih linija privatnim prevoznicima.\nInicijativa je ocenila da je zbog nekoordinisanih radova po gradu „red vožnje zabranjena reč“, dok je prostor za stajanje u autobusu, trolejbusu ili tramvaju „često putnički san“.\n„U situaciji kad ovakve probleme zamenik gradonačelnika Beograda Goran Vesić pokušava da prebaci na građane i građanke Beograda, time što će ih primorati da kupuju mesečne karte za prevoz iako možda koriste sopstvene automobile, bicikle ili dolaze peške na posao, iznajmljivanje luksuznih vozila za potrebe preko trideset ljudi na raznim menadžerskim pozicijama u ovom preduzeću jeste uobičajeno ponašanje gradskih vlasti, kojim oni svaki dan prelaze nove granice nepristojnosti i bahato troše novac građana na sopstvene prohteve“, dodaje se.\nKomesarijat: Nema pozitivnih na koronavirus među migrantima u Srbiji\nOpšta bolnica u Čačku proglašena za kovid bolnicu\nRebić: Nije tačno da policija organizuje huligane koji prave incidente…


Ona je podsetila da Srbija, na osnovu Sporazuma o stabilizaciji i pridruživanju sa EU, ima obavezu postupnog usklađivanja sa spoljnopolitičkim stavovima EU, podsetivši da naša vojska od 2011. godine učestvuje u misijama upravljanja krizama EU.\n"Raduje me da je EU ključno strateško opredeljenje Srbije, kao i razumevanje da u ovoj politici mora doći do progresivnog usaglašavanja, kako bismo mogli da sve obaveze koje proističu iz članstva u EU ostavarimo", poručila je utorak Miščević na predstavljanju publikacije "Vodič za poglavlje 31- Zajednička spoljna i bezbednosna politika" u hotelu Kraun plaza u Beogradu.\nOna je dodala da "imamo mnogo više racionalno nego emotivno objašnjenje, koje se zasniva na našoj ekonomskoj, trgovinskoj, energetskoj zavisnosti".\nGovoreći o poglavlju 31, Miščević je istakla da je završen eksplanatorni i bilateralni skrining, ali da još uvek ne postoji izveštaj sa sastanka.\nPoglavlje 31, koje se odnosi na zajedničku spoljnu, bezbednosnu i odbrambenu politiku, biće teško pregovarati jer Srbija nema rešena sva granična pitanja što će uticati na dužinu pregovara sa EU, istakla je danas direktorka Fonda za otvoreno društvo Jadranka Jeličić.\n"Ccinjenica da rezultati skrininga još uvek nisu gotovi govori o tome da ćemo dugo pregovarati", istakla je Jeličić i dodala da je Srbija u 50 odsto slučajeva postupala u skladu sa odlukama, stavovima i sadržajima svih instrumenata EU.\nOna je podsetila da će poglavlje 31 biti zaključeno sa poglavljem 21, a to je pitanje položaja nacionalnih manjina, dodajući da je Rumunija iznela stav da neće dopustiti dalje napredovanje pregovora ukoliko pitanje vlaške manjine ne bude rešeno.\nPrema njenim rečima, pregovori će biti teški jer Srbija nije članica NATO niti nagoveštava da će to postati u skorijoj budućnosti, kao i zbog njenog odnosa prema Rusiji. "Posledice toga su da među nekim zemljama u EU rastu sumnje o pravoj orijentaciji Srbije", poručila je Jeličić.\nAutor "Vodiča za poglavlje 31" Igor Novaković istakao je da je zajednička spoljna i bezbednosta politika u poglavlju 31 šansa da formulišemo svoju spoljnopolitičku strategiju u odnosu prema EU.\n"Kada se Srbija nađe u okviru EU i time bude uključena u mehanizam zajedničke spoljne i bezbednosne politike EU, naš uticaj kao države članice će prevazići poziciju koju trenutno imamo samostalno i interesi na kojima naša spoljna politika treba da bude zasnovana imaće mnogo veću šansu da se ostvare", zaključio je Novaković.\n"Vodič za poglavlje 31- Zajednička spoljna i bezbednosna politika", koji pruža informacije o strukturi poglavlja 31, elementima i načinu funkcionisanja zajedničke spoljne, bezbednosne i odbrambene politike, predstavljen u okviru konferencije "Zajednička spoljna i bezbednosna politika i pristupanje Srbije EU".\nOrganizator Konferencije je Centar za međunarodne i bezbednosne poslove - ISAC Fond, uz podršku Ministarstva spoljnih poslova Kraljevine Švedske, Fondacije za otvoreno društvo, Delegacije EU u Srbiji, Fridrih Ebert Fondacije, EU info centra i Hajnrih Bel Fondacije.\nTanja Miščević NATO Srbija


Tip dana: Španija – Švedska: Neka nova “furija” – Kladjenje.rs\nHomeTip DanaTip dana: Španija – Švedska: Neka nova “furija”\n14 Juna, 2021 Vlajko Tip Dana 0\nPrvenstvo Evrope se polako ali sigurno zahuktava, a za vas smo ovog puta analizirali u najavi još jedan veoma interesantan meč u kom će Španija u Andaluziji ugostiti Švedsku.\nŠpanija: Luis Enrike je iznenadio sve spiskom!\nPre svega, valja napomenuti da je selektor Luis Enrike napravio pomalo čudan izbor, pa posle baš dosta vremena na spisku nema nijednog fudbalera Real Madrida, a pre svih tu svakako mislimo na Serhija Ramosa, koji je ruku na srce imao i dosta problema sa povredama u toku prošle sezone.\nKada malo bolje pogledamo spisak “furije” jako teško je reći ko je najveća zvezda u ovom timu, ali je ipak nekako utisak da su De Hea i Alkantara svakako najzvučnija imena, međutim, obojica nisu imala baš najbolju sezonu, posebno Alkantara koji se nije naigrao u svom novom klubu Liverpulu.\nU kvalifikacijama su izabranici Luisa Enrikea igrali sjajno pošto su bez većih problema zauzeli prvo mesto u svojoj grupi i to uz pet bodova viška u odnosu na drugoplasiranu Švedsku koja će im zanimljivo biti protivnik i u prvom meču na Evropskom prvenstvu.\nŠvedska: Koliko može ova selekcija bez Zlatana Ibrahimovića?\nSećamo se svi koliko dobro su Šveđani izgledali na Mundijalu u Rusiji kada je ova ekipa mimo svih očekivanja stigla do plasmana u četvrtfinale, gde su nažalost eliminisani od Engleza, ali je bez sumnje to ogroman uspeh.\nPonovo su izabranici selektora Andersona bez većih problema došli do plasmana na Evropsko prvenstvo i tako potvrdili kontinuitet igara na velikim takmičenjima. Skandinavci su kvalifikacije završili na drugom mestu uz pet bodova manjka u odnosu na prvoplasiranu Španiju koja će im biti protivnik i na Evropskom prvenstvu, i to baš u prvom meču.\nNa veliku žalost Šveđana, taj meč se igra u Sevilji, pa će “furija” imati veliku pomoć svojih navijača u nastojanju da zabeleže prvu pobedu na turniru.\nU pripremnom periodu izabranici Janea Andersona su igrali zajedno sjajno, a ono što posebno treba naglasiti je da su Skandinavci na pet poslednjih mečeva neporaženi, a tu računamo dva duela u kvalifikacijama za Svetsko prvenstvo koje će biti odigrano naredne godine koja je ova selekcija dobila bez primljenog gola.\nKada se sve sabere i oduzme, mišljenja smo da je ipak i ovakva selekcija Španije veliki favorit protiv Švedske, pa vam zato savetujemo da odigrate jedinicu za koju je kladionica Meridianbet pripremila kvotu 1.45.\nNe treba ovde zaista očekivati previše golova, pošto je poznato koliko defanzivno ume da igra Švedska, i zbog toga vam savetujemo da probate sa igrom 0-2 gola za koju je kladionica Meridianbet pripremila kvotu 1.86.\nBaš dosta mečeva je do sada završeno sa nerešenim rezultatom na poluvremenu, a kada sagledamo sve vrlo realno je da se to desi i ovog puta, pa vam predlažemo da probate sa igrom IX koju Meridianbet plaća sa kvotom 2.28.\nFUDBALSKA GROZNICA TRESE PLANETU: Evrpsko prvenstvo je u toku, a danas kreće i KOPA AMERIKA!\nTiket dana (ponedeljak, 14.06.2021)


Novi snimak izbliza: Južnokorejski štab nestao u trenu /video/ - Sputnjik Srbija\n07:21 23 April 2021\n19:10 17.06.2020 (osveženo 10:14 30.06.2020) Preuzmite kraći link\nNovi snimci napravljeni izbliza prikazuju trenutak kada je Severna Koreja uništila međukorejsku kancelariju za vezu osnovanu 2018. godine kao simbol pomirenja dveju država. Nakon eksplozije koja se dogodila u 14:49 Seul je izneo preteću izjavu rekavši da će Pjongjang dobiti snažan odgovor ako odluči da eskalira situaciju.\nPodsetimo, južnokorejski predsednik 15. juna povodom godišnjice prvog međukorejskog samita izjavio da zemlje ne treba da se vraćaju u pređašnje stanje, kada su bili na ivici rata, i predložio da se sve poteškoće reše u bilateralnim odnosima putem dijaloga i saradnje.\nOna je zapretila vojnom akcijom protiv Južne Koreje zato što južni sused nije zaustavio prebacivanje letaka protiv vlade u Pjongjangu preko granica. Ponovila je ranije pretnje da će Pjongjang ukinuti „beskorisnu“ kancelariju za veze u pograničnom gradu Kaesong. Tri dana kasnije, Severna Koreja je digla u vazduh kancelariju za vezu sa Južnom Korejom u Kaesongu.\neksplozija, Južna Koreja, Severna Koreja